Olakšano putovanje u Srbiju: Krenula direktna avio linija između Niša i Salzburga - Naši u svetu\nObjavljeno 07/08/19 u 07:30\nNiš i Salzburg su od prošle nedelje dobili novu avio liniju koja povezuje, ne samo ova dva grada, već i Srbiju i Austriju.\nOd 2. avgusta 2019. godine zvanično je uspostavljena redovna direktna avio linija između regionalnih aerodroma u Salzburgu i Nišu, piše dijaspora.tv.\nDirektni let iz Niša za Salzburg uspostavljen je na inicijativu generalnog konzula Srbije u Salzburgu Svetlane Stanković, koja je ukazala na veliki broj dijaspore u ovom delu Austrije, ali i na značaj pokrajine po pitanju privredne saradnje.\n„Direktna avio linija između Salzburga i Niša otvara mogućnost produbljivanja ekonomske saradnje jer će se poslovni ljudi automatski približiti jedni drugima, a srpska dijaspora u austrijskim pokrajinama Tirol, Foralberg, Gornja Austrija i Salzburg, gde živi oko 70.000 srpskih državljana, imati olakšano putovanje u maticu“, kaže za portal dijaspora.tv generalni konzul Srbije u Salzburgu, Svetlana Stanković.\n„Pregovari su počeli prvo sa aerodromom u Salzburgu i pošto su argumenti za uvođenje nove linije imali opravdana očekivanja, pregovori sa Er Srbijom su otpočeli pre par meseci, i naravno urodili plodom. Zato smo bili presrećni kada je prošle nedelje avio linija zaživela, a mi u Salzburgu dočekali prvi avion Er Srbije“, kaže Svetlana Stanković.\nNa salzburškom aerodromu je bio priređen svečani doček na kojem su prisustvovali direktorka aerodoma Salzburg-a Bettina Ganghofer, novinari, turistički radnici, predstavnici političkog i privrednog života, kao i pripadnici srpske dijaspore u Salzburgu.\n„Posadi našeg aviona smo uručili simboličan poklon, a putnici su dobili Mocart kugle. Zatim je u zgradi aerodroma u Salzburgu održan koktel i prezentacija koju su prisutnima predstavili Er Srbija i Turistička organizacija Niša“, objašnjava nam generalni konzul Svetlana Stanković.\n„Za ovu priliku je napravljen i specijalan film o Nišu, a o značaju nove avio linije govorili su i Austrijanci koji su poslovno i privatno vezani za Niš“, kaže Stankovićeva i nastavlja „Događaj je bio na veoma visokom poslovnom nivou, ali je bilo i emotivno, jer ova avio linija ima višestruki značaj za sve nas i svi smo presrećni zbog njenog početka“.\nDačić potvrdio da bi Bolton mogao uskoro da poseti region, ali uz ovaj uslov\nZanimljiva akcija u Beču u kojoj deca pobeđuju strah od doktora: Bolnica u kojoj se…\nPetar Božović u Beču! Predstava “Otac i sin” i ansambl Narodnog pozorišta…\nLepši “Millenium City” u Beču! Božićno selo, “Friendly fire”…\nGodinama osvajaju olimpijade u astrofizici, niški blizanci Bogdan i Novak nižu uspehe…\nKampanja “Očisti svoj Beč”: Aplikacija kojom se slika otpad, očisti, pa…\nMirjana je medicinska sestra u Beču, a evo zašto je otišla iz Srbije: Nema kašnjenja…


MS Industrial zamenski HP CE320A toner cena, cene Srbija, prodaja Beograd Novi Sad Niš\nMS Industrial zamenski HP CE320A toner cene\n- Toner MS CE320A, black, CP1525, CM1415fnw, 2000str.... specifikacija\ncena od 598,00 do 1.330,00 din | prodavnica (6)\nToner MS CE320A, black, CP1525, CM1415fnw, 2000str\ncena od 774,00 din\ncena od 817,00 din\nMS Industrial Kyocera TK-170 toner\ncena od 852,00 din\nOrink Q2612A/FX10 toner\nEPonuda nije internet prodavnica već Vam omogućava da brzo i lako nađete MS Industrial zamenski HP CE320A toner po najjeftinijoj ceni. Naš cilj je da kupci budu što bolje informisani o ponudi MS Industrial toner zamenski HP CE320A na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za MS Industrial Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za MS Industrial zamenski HP CE320A toner sa PRODAVCEM. EPonuda ne može da garantuje potpunu tačnost specifikacije i slika za MS Industrial zamenski HP CE320A toner. Pre kupovine, podatke za MS Industrial toner zamenski HP CE320A proverite na sajtu PROIZVOĐAČA.


Trivić: Školski čas će trajati 45 minuta - Leutar.net\n16. avgusta 2021. LEUTAR Magazin, Porodica 0\nBANJALUKA – Prema preporukama Instituta za javno zdravstvo, nastava u novoj školskoj godini će početi 1. septembra, a čas bi trebalo da traje 45 minuta, izjavila je ministarka prosvjete i kulture Republike Srpske Natalija Trivić.\nOna je naglasila da će Ministarstvo na početku školske godine instistirati na ovom trajanju časova, a kasnije će se, kako je rekla, pratiti epidemiološka situacija i postupati prema preporukama epidemiologa.\n„Što se tiče organizacije učenika po učionicama, predmetna nastava će se odvijati u jednoj učionici, dakle profesori će se smjenjivati po razredima, a ne učenici. Time ćemo smanjiti kontakt među djecom, a sve ostale mjere odstaju kao i do sada“, dodala je Trivićeva.\n„Mi težimo da broj vakcinisanih u prosvjeti, a ne samo nastavnog kadra, bude veći kako bismo spriječili širenje virusa u školama. S obzirom da nam povećanje zaraženih dolazi s jeseni, mi moramo da preduzmemo sve što je u našoj moći da bi smo smanjili kliničku sliku“, naglasila je ministarka.


Slobodan Vasković - Sa druge strane...: JEZIČKE NEDOUMICE: Set zakona o akcizama drugačiji na bosanskom, hrvatskom i srpskom jeziku!\nJEZIČKE NEDOUMICE: Set zakona o akcizama drugačiji na bosanskom, hrvatskom i srpskom jeziku!\nGotovo je izvjesno da će u službenom listu biti objavljeni različiti tekstovi nedavno usvojenih izmjena zakona o akcizama na srpskom, hrvatskom i bosanskom jeziku. To znači da novac od akciza može završiti u budžetskim rupama, umjesto na računu za gradnju autoputeva.\nPiše: A.A. - A.G. (zurnal.info)\nKonačni tekstovi Zakona o izmjeni Zakona o sistemu indirektnog oporezivanja u BiH te Zakona i izmjenama i dopuni Zakona o uplatama na jedinstveni račun imaju različit sadržaj, u zavisnosti od jezika na kojem će biti objavljeni.\nTako u Zakonu o izmjeni Zakona o sistemu indirektnog oprezivanja u BiH u verziji na srpskom jeziku nedostaju riječi “na posebnom podračunu” koje imaju u verzijama na bosanskom i hrvatskom.\nU tekstu Zakona i izmjenama i dopuni Zakona o uplatama na jedinstveni račun na bosanskom i hrvatskom jeziku nedostaju riječi “na posebne podračune u Centralnoj banci BiH”, koje postoje u prijedlogu zakona na srpskom jeziku.\nOvo nisu jedine neusaglašenosti u verzijama na tri jezika. Iako su o svemu informisani sekretari oba doma državnog parlamenta, prema saznanjima Žurnala, oni namjeravaju navedene verzije dostaviti na objavljivanje u Službenom listu BiH.\nPoznavajući ovdašnje političare, lako je moguće da iskoriste ove neusaglašenosti, te da novac od akciza na cestarine, umjesto na posebnom podračunu namijenjenom za izgradnju autoputeva, završi na računima entitetskih budžeta, što im je u konačnici bio cilj. Dolazi izborna godina, treba novca kako bi sačuvali vlast….


Početak/Promo/Produžite radni vek motora i POBOLJŠAJTE PERFORMANSE vozila\nDo kraja godine - POPUST 20% na usluge i 10% na kupovinu mašina\nUsled unutrašnjeg sagorevanja, na svakom motoru automobila tokom vremena stvaraju se naslage ugljenika. Takve naslage mogu značajno uticati na kvalitet rada motora, smanjiti performanse vozila, smanjiti snagu i obrtni momenat, a neretko povećavaju i potrošnju goriva. Zbog toga, motoru je potrebno redovno održavanje.\nRazloga zbog kojih se stvara ugljenik na i u mogorima su različiti – ulje, previše obogaćene mešavine goriva ili loš kvalitet, gradski „start-stop“ način vožnje, sve to uzrokuje brže nakupljanje ugljenika.\nKako biste očistili motor od nakupljenog ugljenika i sprečili njegovo oštećenje redovno ga treba DEKARBONIZOVATI!\nDekarbonizacija motora je proces skidanja gareži iz unutrasnjosti motora i njegovih vitalnih delova.\nU NonCarbon servisu, najmodernijim mašinama, obavlja se dekarbonizacija HHO gasom, koji za razliku od mehaničke i hemijske dekarbonizacije NE OŠTEĆUJE MOTOR VOZILA!\nDekarbonizacija motora gasom je proces kontrolisanog ubrizgavanja optimalne količine HHO gasa u skladu sa zapreminom motora koji se čisti. Čitava metoda je neinvazivna i potpuno bezbedna po motor vozila. Količina i konstantnost proizvodnje gasa (što direktno zavisi od kvaliteta mašine) su ključ uspešne dekarbonizacije.\nČitav proces je vrlo jednostavan i ne zahteva komplikovano rasturanje motora. Traje 60 minuta i preporučuje se kao vid osveženja za sva vozila sa pređenih 50.000 km i više, bez obzira na vrstu goriva.\nPrimenjena inovativna tehnologija, koja se koristi u NonCarbon servisu, pored toga što značajno produžava radni vek motora, poboljšava njegove performanse, ona i doprinosi očuvanju životne sredine, zbog toga što se dekarbonizacijom smanjuje nivo štetnih izduvnih gasova.\nGeneralni uvoznik i distributer za područje Srbije poziva sve zainteresovane za kupovinu nonCarbon mašina i samostalno obavljanje delatnosti (auto servise, autelektricare, tehnicke preglede, perionice, car detailing i tuning servise) da se o detaljima informišu na brojeve telefona 0637812107 (Viber, Whats App) ili 0638441767.


Telekomunikacije - STRUČNO-NAUČNI ČASOPIS REPUBLIČKE AGENCIJE ZA ELEKTRONSKE KOMUNIKACIJE | MLADEN VRATONJIĆ: TETRA - evropski standard u profesionalnim radiokomunikacijama – korak ka efikasnijem i kvalitetnijem radu službi javne bezbednosti\nSrpski / Arhiva brojeva / PETI BROJ / MLADEN VRATONJIĆ: TETRA - evropski standard u profesionalnim radiokomunikacijama – korak ka efikasnijem i kvalitetnijem radu službi javne bezbednosti\nTETRA - evropski standard u profesionalnim radiokomunikacijama – korak ka efikasnijem i kvalitetnijem radu službi javne bezbednosti\nKomunikacione potrebe organizacija javne bezbednosti, s obzirom na narasle bezbednosne izazove u savremenom svetu, uveliko prevazilaze mogućnosti konvencionalnih radio mreža koje su još uvek u upotrebi. Kao rezultat korisničkih zahteva i regulatornog rada radne grupe Šengen telekom, Evropski institut za telekomunikacione standarde (ETSI) je kreirao prvi pravi otvoreni standard za evropske korisnike PMR (profesionalni mobilni radio) nazvan TETRA. Telekomunikaciona industrija širom sveta prepoznala je svoju šansu i perspektive koje otvoreni standard pruža i ponudila tržištu snažno i sofisticirano sredstvo za komunikaciju. Organizacije javne bezbednosti su, sa svoje strane, prihvatile TETRU kao visokokvalitetno rešenje za svoje komunikacione potrebe. Kvalitet standarda, njegova otvorenost, broj proizvođača opreme i uspeh na tržištu, garancija su da će se standard, a samim tim i proizvod, dalje razvijati, što će kroz kvalitetniji i efikasniji rad službi javne bezbednosti dovesti do veće sigurnosti i bezbednosti građana širom Evrope i sveta.\nCommunication needs of public safety organisations, cannot be met by conventional analogue radio systems any longer, taking into account the increasing security and safety challenges of the modern world. As a result of users’ needs and regulatory work of Schengen Telecom group, the European Telecommunications Standard Institute (ETSI) has created the first, truly open standard for European PMR (Professional Mobile Radio), named TETRA. The telecommunications industry worldwide has recognized the opportunity and potential of the TETRA standard and offered powerful and sophisticated telecommunications systems to the market. Public safety organisations have accepted TETRA as a high quality solution for their communication needs. The quality of the standard, its openness, the number of industry players involved and the market success, guarantee that this standard is going to be further developed. This means that the work of public safety organisations will become more efficient and effective, thus providing a more secure and safe environment for citizens worldwide.\n1.POTREBA ZA KOMUNICIRANJEM – TRENDOVI U SLUŽBAMA JAVNE BEZBEDNOSTI\nDecenijama unazad, radio-veza predstavljala je rešenje za fleksibilnu i efikasnu komunikaciju jedinica na terenu. Radio omogućava trenutnu komunikaciju između jednog ili više učesnika jednostavnim pritiskom na dugme. Ova „pritisni i pričaj“ osobina, kao i mogućnost učesnika da komuniciraju u grupama, osnova je za upotrebu radija u službama bezbednosti, svim organizacijama takozvanog „plavog svetla“.\nMeđutim, komunikacione potrebe ovih organizacija u poslednje vreme uveliko prevazilaze mogućnosti konvencionalnih radio mreža.\nPrvi problem je što većina policijskih, vatrogasnih i graničnih službi, kao i službi spasavanja u Evropi imaju svoje sopstvene, često nekompatibilne radio sisteme, bazirane na različitim tehnologijama koje diktiraju proizvođači. To su najčešće analogni sistemi sa niskim nivoom zaštite informacija. Svaka organizacija radi na svojim frekvencijama, što znači da je njihova međusobna komunikacija nemoguća, a dešava se da u graničnim područjima određene službe jedne zemlje rade na frekvencijama na kojima u drugoj zemlji rade druge službe, te tako jedni druge ometaju. U nekim slučajevima, pojedine službe čak zavise od komercijalnih servisa, bez garancije da će u slučaju neke veće nezgode ili prirodne katastrofe uopšte biti u stanju da ostvare vezu.\nSlobodan protok ljudi i roba između većine evropskih zemalja olakšava i internacionalne aktivnosti kriminalnih grupa posebno u oblastima trgovine ljudima i narkoticima. Zbog ovoga je pored potrebe za komuniciranjem različitih službi u jednoj zemlji i mogućnost efikasne prekogranične komunikacije graničnih policija susednih zemalja postala od suštinskog značaja. Posebno je izražena potreba za komunikacijom među mobilnim jedinicama na terenu, kao i između mobilnih jedinica i komandnih centara sa obe strane granice.\nDrugi problem su tehnološka ograničenja sistema koji su u upotrebi. Konvencionalni analogni radio sistemi se sastoje od određenog broja repetitora koji primaju i pojačavaju slab signal primljen od radio-telefona. U ovim sistemima nema komutacije (selektivnog rutiranja saobraćaja samo određenim učesnicima). Svi radio korisnici koji su podesili svoj radio na istu frekvenciju mogu da slušaju jedni druge i ne postoji nikakva poverljivost. Korisnici moraju unapred da se dogovore koje će frekvencije koristiti, što znači da se frekvencijski spektar, kao ograničeno prirodno dobro, neracionalno koristi. Mogućnosti zaštite prenetih informacija kao i prenosa podataka su na rudimentarnom nivou.\nSavremene službe javne bezbednosti, čiji su zadaci sve složeniji, imaju narastajuću potrebu za širokom lepezom telekomunikacionih servisa u mobilnim uslovima. Neki od karakterističnih izazova pred ovim službama danas su:\n-Prirodne katastrofe širih razmera kada je potrebno obezbediti komunikaciju između jedinica istih službi na širokoj teritoriji kao i sinhronizovano delovanje različitih službi (policija, vatrogasci (ukoliko nisu deo policije) i spasilačke službe).\n-Saobraćajne nezgode na autoputevima i u tunelima kada, zbog povećanog broja zahteva za telekomunikacionim saobraćajem, usluge javnih operatera mobilne telefonije postaju nedostupne a pouzdan prenos govora i podataka je od vitalnog značaja za pristup i brzo intervenisanje različitih službi bezbednosti.\n-Ozbiljnija narušavanja javnog reda i mira, kada se kao značajan problem javlja slušanje i ometanje policijskih veza.\n-Antiterorističke i tajne operacije, kao i operacije obezbeđenja, kada je, pored pomenute mogućnosti zaštićene komunikacije, povremeno potrebno i onemogućavanje drugih sistema veza u nekoj ograničenoj oblasti.\nZbog svega navedenog, u većini organizacija javne bezbednosti i sigurnosti širom sveta, komunikacije su vruća tema. U mnogim zemljama, stara komunikaciona oprema će biti zamenjena tokom narednih nekoliko godina. Prelazak sa konvencionalnih, analognih sistema na inteligentne, digitalne radio mreže je složen zadatak, kako sa tehničkog tako i sa komercijalnog aspekta, i gotovo svuda će biti neophodno da se u određenom vremenskom periodu obezbedi istovremeno funkcionisanje i starih i novih sistema. U ovim promenama se, međutim, bez obzira na specifične situacije u pojedinim zemljama, zapažaju neki generalni trendovi:\n-od specifičnih, pojedinačnih rešenja ka otvorenom standardu: standardizovana rešenja omogućavaju korisnicima nabavku opreme od više proizvođača, što dovodi do većeg izbora, boljih cena i značajno boljeg kvaliteta. Rezultat standardizacije je interoperabilnost opreme različitih proizvođača, što je od vitalnog interesa za korisnike i operatore novih mreža.\n-od konvencionalnih, analognih ka digitalnim tranking sistemima: digitalni sistemi obezbeđuju bolje prostiranje signala, povećanu otpornost na smetnje, integraciju prenosa različitih tipova informacija, kao i mogućnost efikasne kriptozaštite. Tranking sistemi, povrh toga, omogućavaju značajno bolje iskorišćenje frekvencijskog spektra.\n-od malih, privatnih mreža do nacionalnih radio mreža: umesto da svaki korisnik radi u svojoj, ograničenoj mreži, tendencija je da se profesionalne radio mreže izgrađuju kao veliki, nacionalni sistemi u kojima se infrastruktura (komutacioni centri, bazne stanice) koristi od strane više korisnika. Svaki korisnik normalno radi u svojoj virtuelnoj mreži, a ako i kada je to potrebno, dispečer spaja više mreža i omogućava im zajednički rad.\nŠengenskim sporazumom je još 1995. godine predviđeno uvođenje znatno većeg stepena koordinacije i kooperacije između državnih organa i organizacija širom Evrope. Šengenski sporazum predstavlja pravnu osnovu za inicijalizaciju procesa standardizacije mobilnih komunikacija organizacija javne bezbednosti. U članu 44. Šengenske konvencije od 19. juna 1990. godine, koji se u celini bavi poboljšanjem komunikacije policijskih i carinskih službi, kao jedna od dugoročnih mera predviđa se: „koordinacija njihovih (policijskih i carinskih službi širom Evrope, prim. aut.) programa nabavke komunikacione opreme sa perspektivom da se uvedu standardizovani, kompatibilni komunikacioni sistemi“. Eksperti iz oblasti telekomunikacija iz svih zemalja šengenskog sporazuma uzeli su učešće u radnoj grupi pod nazivom Šengen telekom. Njihova nadležnost je bila da sačine korisničke zahteve koje će budući mobilni telekomunikacioni sistemi morati da ispune.\nUopšteno govoreći, proces standardizacije mobilnih telekomunikacionih sistema sastoji se od harmonizacije frekvencija i harmonizacije tehnologija, uz definisanje svih servisa koje sistem mora da pruža.\nKao što je pomenuto, frekvencije su ograničeni prirodni resurs i njihova harmonizacija kroz veći broj zemalja predstavlja veoma težak zadatak. Važan događaj u tom smislu odigrao se 1995. godine, kada je deo opsega od 380 MHz do 400 MHz, do tada tradicionalno korišćen od strane NATO-a, ekskluzivno dodeljen za upotrebu u PMR sistemima (profesionalni mobilni radio) oranizacija javne bezbednosti Evrope. Ovaj, nikad ranije ostvareni uspeh, doneo je značajne prednosti. Znatno je olakšana koordinacija frekvencija, tako da organizacije širom Evrope, kada je to potrebno, mogu da rade na istim frekvencijama, što omogućava njihovu aktivnu saradnju.\nHarmonizacija tehnologija je već bila znatno teži zadatak. Ovaj posao je poveren Evropskom institutu za telekomunikacione standarde (ETSI). ETSI (www.etsi.org) je prepoznat od strane većine evropskih zemalja kao regionalno telo za standardizaciju i ima mandat Evropske komisije da razvija telekomunikacione standarde za primenu u zemljama Evrope. Dobro poznati standardi koje je razvio ETSI su GSM, DECT i UMTS. ETSI je takođe razvio i seriju standarda za PMR (EN300392,...) koji je nazvan TETRA (Trans European Trunked RAdio ili, kako je kasnije preimenovan, TErrestrial Trunked RAdio). Ciljevi koje je ETSI želeo da postigne razvojem TETRA standarda primarno su bili:\ndefinisanje PMR standarda koji će zadovoljiti sadašnje i buduće potrebe korisnika profesionalnog radija širom Evrope,\nujedinjenje iscepkanih PMR tržišta u jedno jedinstveno tržište, da bi se na taj način harmonizovala upotreba frekvencija, i\nispunjenje zahteva evropskih vlasti u pogledu saradnje različitih službi da bi se na taj način, omogućavanjem komunikacije koja prevazilazi nacionalne granice, unapredili evropski integrativni procesi.\nTETRA standard za radiotelefonske sisteme razvijen je za potrebe profesionalnih korisnika kojima su potrebne sledeće mogućnosti:\ntrenutna uspostava poziva (ispod jedne sekunde),\nkomunikacija tačka – više tačaka: grupni pozivi, kao i upućivanje opštih poziva(voice broadcast),\ndirektna komunikacija između terminala, bez „posredovanja“ infrastrukture (podrazumeva se da je manjeg dometa),\npozivi u hitnim situacijama, sa automatskim uključenjem mikrofona,\nindividualni i telefonski pozivi.\nSlika 1.Tipovi TETRA poziva\nStandardima je definisano da TETRA sistemi moraju da poseduju značajnu otpornost i pouzdanost, tako da su definisani različiti režimi rada za slučaj problema sa infrastrukturom. Među njima su lokalni tranking (nezavisan rad u okviru jedne bazne stanice) i direktni režim rada (rad bez posredovanja infrastrukture).\nPredviđeno je takođe da TETRA sistemi moraju da podrže različite nivoe sigurnosti. Osnovne sigurnosne funkcije TETRE su:\n-autentikacija (uključujući uzajamnu autentikaciju koja podrazumeva međusobnu proveru validnosti pojedine stanice i infrastrukture na koju se vezuje),\n-enkripcija vazdušnog interfejsa – između radio stanice i bazne stanice (Nivo 2 – statički ključevi i Nivo 3 - dinamički ključevi),\n-mogućnost enkripcije s kraja na kraj veze (E2E),\n-ambijentalno slušanje, i\n-mogućnost daljinskog onesposobljavanja radio stanice(privremenog ili trajnog).\nPored navedenog, TETRA standardima je predviđena i mogućnost različitih servisa za prenos podataka. Među njima su:\n-SDS - kratke tekstualne poruke (pandan SMS porukama u moblinoj telefoniji),\n-prenos podataka paketskom i/ili kanalskom komutacijom (brzine prenosa podataka u standardu TETRA 1 ograničene su na oko 12 kb/s.\nTakođe, podržan je izvestan broj karakteristika koje su se pokazale kao veoma važne za organizacije koje su nadležne za javnu bezbednost, kao što su: telefonski interkonekcioni pozivi u punom dupleksu, različiti nivoi prioriteta poziva i ulaska u vezu, opšti (broadcast) pozivi od strane operatora, itd.\nSa tehnološke tačke gledišta, TETRA koristi vremenski multipleks od četiri kanala po jednom nosiocu sa razdvajanjem nosilaca od 25 kHz. Kodovanje govora i modulacija su takođe standardizovani. TETRA sistemi u Evropi koriste pomenuti 380 MHz-400 MHz opseg za službe javne bezbednosti i opseg 410 MHz-430 MHz za komercijalne primene. Standard ne ograničava upotrebu drugih frekvencija u skladu sa lokalnom regulativom, tako da su van Evrope u upotrebi i sistemi koji rade u opsezima oko 800 MHz.\nMeđutim, da bi se obezbedilo da standard bude otvoren i da bi se omogućilo prisustvo većeg broja proizvođača na tržištu, TETRA standard definiše samo sledeće najvažnije interfejse:\nSlika 2.: TETRA Interfejsi\n1.Vazdušni interfejs (AI) je najvažniji definisani interfejs i određuje način prenosa informacija između radio stanice i bazne stanice, u kom slučaju govorimo o tranking režimu (TMO), ili direktno između mobilnih stanica kada govorimo o direktnom režimu rada (DMO). Standardizacija ovog interfejsa omogućava interoperabilnost radio stanica različitih proizvođača sa različitim infrastrukturama.\n2.Interfejs terminalne opreme (TEI) određuje način povezivanja opreme za podatke na TETRA radio stanice. Standardni TEI olakšava nezavisnim firmama da razvijaju aplikacije za prenos podataka preko TETRA sistema.\n3.Intersistemski interfejs (ISI) dozvoljava povezivanje različitih TETRA mreža i tako korisnicima omogućava međusobni roming. Ovaj interfejs je od ključnog značaja kada se govori o interoperabilnosti između graničnih službi susednih zemalja.\nPotrebno je napomenuti da interfejsi unutar komutacione i upravljačke infrastrukture (SwMI) nisu standardizovani. Rezultat ovakvog pristupa je da standardizovani interfejsi omogućava interoperabilnost opreme različitih proizvođača, a istovremeno je proizvođačima ostavljena sloboda da primene, za njih, najbolja i najekonomičnija rešenja, tako da danas sa jedne strane postoje TETRA sistemi bazirani na komutaciji kanala i klasičnoj, hijerarhijskoj arhitekturi, a sa druge TETRA sistemi bazirani delimično ili potpuno na Internet protokolu (IP). Ovakvo definisanje standarda dovelo je do toga da danas postoji više ponuđača TETRA opreme, kao i proizvođača aplikacija. Pored proizvođača SwMI, postoje i proizvođači koji se bave proizvodnjom samo terminalne opreme, aplikacija, pratećih servera i softvera za tarifiranje, sigurnosnih rešenja, itd.\nPotrebno je napomenuti da, uprkos definisanom standardu, proizvođači još uvek oklevaju da u potpunosti razviju i ponude intersistemski interfejs (ISI). Ovo je rezultat borbe za tržište, jer sadašnja situacija uslovljava organizacije koje su počele da razvijaju TETRU na infrastrukturi jednog proizvođača da nastave implementaciju sa istim proizvođačem. Loša posledica ove situacije je činjenica da prekogranična komunikacija korišćenjem TETRA sistema još uvek ne funkcioniše na željenom nivou, odnosno na način koji bi obezbedio puni roming kako za grupne, tako i za individualne pozive i prenos podataka. U toku su intenzivne i koordinirane aktivnosti TETRA Asocijacije i evropskih foruma za komunikacije bezbednosnih struktura kao što su PSCE (Public Safety Communications – Europe), PSRG (Public Safety Radio Group), Telekomunikacioni komitet za prekograničnu saradnju zapadnobalkanskih zemalja i drugih, kako bi se proizvođači primorali da u potpunosti razviju i primene ISI.\nSlika 3. Proces standardizacije\nKreiranje visokokvalitetnog standarda, međutim, niti je samo sebi cilj, niti je garancija da će proizvodi biti prihvaćeni i imati budućnost. Osnovni zadatak je da se osigura konkurencija među proizvođačima, kao i razvoj standarda i proizvoda kroz buduće inovacije i na takav način dugoročno opravda i zaštiti investicija u telekomunikacioni sistem za potrebe službi javne bezbednosti. U tom smislu potreban je veliki broj aktivnosti koje nisu direktno povezane sa standardizacionim procesom niti sa ETSI-jem. U te aktivnosti, pored evropske, spada i svetska promocija standarda koja će dovesti do većeg tržišta sa više proizvođača u igri što će, za uzvrat, dovesti do oštrije konkurencije i veći broj inovativnih rešenja. Takođe, potrebno je permanentno raditi na obezbeđenju većeg stepena interoperabilnosti između opreme različitih ponuđača, realizovati ispitne i pilot projekte, organizovati stalnu razmenu mišljenja između operatora i korisnika sa jedne, i proizvođača sa druge strane, itd.\nSa ovim ciljevima je 1994. godine osnovano udruženje sa nazivom „TETRA Memorandum o Razumevanju“ ili skraćeno,TETRA MoU koje je kasnije preimenovanо u TETRA Asocijaciju (www.tetra-association.com). Svi zainteresovani proizvođači, sadašnji i potencijalni korisnici/operatori TETRA sistema, instituti i ispitne organizacije mogu postati članice TETRA Asocijacije. Asocijacija trenutno broji više od 150 organizacija članica iz 35 zemalja. Udruženjem rukovodi Odbor od 8 članova, a njegov rad je organizovan u nekoliko radnih grupa. Za organizacije iz oblasti javne bezbednosti najznačajnija je radna grupa „Udruženje operatora/korisnika“ (OUA). U okviru ove grupe značajne su podgrupe „Budući standardi“, u okviru koje se istražuju nove funkcionalnosti, kao i podgrupa „Širenje i razvoj biznisa“ čiji je zadatak da zainteresuje softversku industriju za razvoj aplikacija za TETRA sisteme. Tehnički forum (TF) bavi se promocijom i testiranjem interoperabilnosti, a posebna grupa SFPG bavi se svim bezbednosnim aspektima i pitanjima zaštite.\n5.TETRA U SVETU\nIako je definisana kao evropski standard, TETRA je odavno prevazišla evropske okvire i, prema najnovijim podacima, prisutna je u 117 zemalja, na svim kontinentima osim Severne Amerike (Treba napomenuti da su slični sistemi, bazirani na drugim standardima u upotrebi i u Severnoj Americi).\nSledeća slika pokazuje upotrebu TETRA sistema samo za potrebe bezbednosnih struktura u Evropi. Ova slike ilustruje činjenicu da TETRA de facto nema alternativu kada je u pitanju zadovoljenje komunikacionih potreba korisnika iz oblasti bezbednosti.\nSlika 4. TETRA za potrebe bezbednosnih organizacija Evrope\n6.TETRA U REPUBLICI SRBIJI\nMinistarstvo unutrašnjih poslova Republike Srbije poseduje i koristi TETRA sistem od 2005. godine. Trenutno su u funkciji dva komutaciona centra i 65 baznih stanica, a broj korisnika je oko 5.500. Najveći broj korisnika čine pripadnici MUP-a, a u sistem se uključuju i korisnici iz drugih bezbednosnih struktura. Krajnji cilj predstavlja nacionalni sistem sa oko 250 baznih stanica širom Srbije koji bi bio u stanju da podrži oko 50.000 korisnika. MUP Srbije je član TETRA Asocijacije, a predstavnici MUP-a redovno učestvuju na sastancima PSRG (Public Safety Radio Group) i Telekomunikacionog komiteta za prekograničnu saradnju zapadnobalkanskih zemalja.\n7.NASTAVAK RADA NA STANDARDIZACIJI\nKao rezultat Amsterdamske konvencije, radna grupa Šengen telekom završila je svoj rad 1999. godine i predala svoje aktivnosti Grupi za policijsku saradnju kroz takozvani Schengen Acquis. Devet dokumenata Šengen telekoma odobrenih odlukom Izvršnog komiteta SCH/Com-ex (99) 6 predstavljaju regulatornu osnovu za uvođenje TETRA sistema i dalji razvoj TETRA standarda u Evropi. Ovi dokumenti, kao i rad Grupe za policijsku saradnju, koja, za razliku od Šengenskog sporazuma okuplja sve zemlje Evropske unije, artikulišu i povećane korisničke zahteve. Uz podršku TETRA Asocijacije i saradnju sa pomenutim organizacijama PSCE i PSRG, ove aktivnosti treba da omoguće ETSI-ju da nadogradi standard u smislu uvođenja novih funkcija ali i poboljšanja postojećih funkcija (prenos podataka većim brzinama, bolji kvalitet govora, itd.), poboljšanja interoperabilnosti između terminalne opreme i sistema, kao i između različitih sistema (ISI – intersistemski interfejs) i poboljšanog međusobnog rada sa sistemima baziranim na drugim zvaničnim standardima za mobilnu komunikaciju - GSM, GPRS i UMTS. Jedan od rezultata ovog rada, kao deo TETRA 2 standarda, je tzv. TEDS (Tetra Enhanced Data Service) koji adaptivnim izborom sistema modulacije, širine kanala i kodovanja, treba da omogući znatno veće brzine prenosa podataka.\nTETRA standard je uveden kao prvi potpuno otvoreni standard za digitalni profesionalni mobilni radio. Razvoj i tržišni uspeh TETRA sistema predstavlja primer dobre prakse i čvrstog opredeljenja (ne baš tako čestog u prošlosti) da se na bazi korisničkih i regulatornih zahteva najpre donese standard, a tek zatim krene sa proizvodnjom. Telekomunikaciona industrija širom sveta je prepoznala svoju šansu i perspektive koje otvoreni standard pruža i ponudila tržištu snažno i sofisticirano sredstvo za komunikaciju. Iako je razvijen od strane Evropskog instituta za telekomunikacione standarde (ETSI), TETRA standard je široko prihvaćen i na drugim kontinentima, od Latinske Amerike do dalekog istoka. Organizacije javne bezbednosti su sa svoje strane prihvatile TETRU kao visokokvalitetno rešenje svojih komunikacionih potreba. Bez obzira na značajna finansijska sredstva koja treba odvojiti za postavljanje TETRA mreže, njeno uvođenje će se pokazati kao ekonomično rešenje jer će se, s obzirom da se TETRA sistem gradi kao višekorisnička nacionalna mreža, investicioni troškovi kao i troškovi rada i održavanja, podeliti između različitih korisnika. Kvalitet standarda, njegova otvorenost, broj proizvođača opreme i uspeh na tržištu garancija su da će se standard, a samim tim i proizvodi, dalje razvijati, što će kroz kvalitetniji i efikasniji rad službi javne bezbednosti dovesti do veće sigurnosti i bezbednosti građana širom Evrope i sveta.\nZa ovaj rad korišćeni su regulatorni dokumenti Šengenskog sporazuma, članci objavljeni od strane TETRA Asocijacije, kao i publikacije firmi MOTOROLA, MARCONI (Selex) i NOKIA (EADS Telecom).\nMladen Vratonjić diplomirao je na Elektrotehničkom fakultetu Univerziteta u Beogradu. Od 2003. godine radi u Ministarstvu unutrašnjih poslova Republike Srbije, u Upravi za vezu i kriptozaštitu, a funkciju načelnika ove Uprave obavljao je u periodu od 2007. do 2009. godine. Tokom ovog perioda bio je odgovoran i za realizaciju projekta uvođenja TETRA sistema u okviru ovog Ministarstva. Nakon 28 godina iskustva u oblasti telekomunikacija i posebnim interesnim sferama kao što su instaliranje, ispitivanje i održavanje digitalnih komutacionih sistema, razvoj soft vera za telekomunikacione uređaje i uvođenje sistema kvaliteta, zamenik je načelnika Sektora za analitiku, telekomunikacione i informacione tehnologije pri Ministarstvu unutrašnjih poslova. Kao vodeći ekspert Ženevskog centra za demokratsku kontrolu oružanih snaga, bio je na čelu telekomunikacionog komiteta u okviru projekta poboljšanja prekogranične saradnje zemalja Zapadnog Balkana. Stalni je član evropskog foruma za radio-komunikacije iz oblasti bezbednosti (PSRG) i predstavnik Ministarstva unutrašnjih poslova pri TETRA Asocijaciji. Učestvovao je na brojnim domaćim i međunarodnim konferencijama iz oblasti telekomunikacija i komunikacija za potrebe bezbednosnih službi. Autor je dva stručna rečnika telekomunikacione i informatičke terminologije.


Drecun: Skupština će imati sve važniju ulogu u pregovorima o Kosovu - Kosovo Online\n22. Jun 2021. • 10:05\nSednica Skupštine Srbije na kojoj će predsednik Aleksandar Vučić podneti izveštaj o pregovaračkom procesu za Kosovo i Metohiju je bitna jer ćemo u narednom periodu imati sve važniju ulogu Skupštine u tom procesu, izjavio je danas predsednik skupštinskog Odbora za KiM Milovan Drecun.\n"Kurti je potpuno nezainteresovan za bilo kakav napredak i prištinska strana ne želi ništa da primeni što je ranije dogovoreno. To je politički štetno i neracionalno. Kurti se ponaša kao neko ko ne zna šta je politika. To je put ka daljoj destabilizaciiji i narušavanju odnosa i kvaliteta života svih na Kosovu", rekao je Drecun.\nOn je dodao kako ne može da bude optimista i da kaže da će biti napretka u pregovoračkom procesu, jer na Kosovu je sve više napada na srpski narod, njegovu imovinu i SPC.\nDrecun je upozorio na ponašanje prištinskih vlasti koje uvode sve više Albanaca u policijske snage na severu Kosova, protivno pravilu da policijske snage odražavaju etničku sliku na terenu.\n"Na severu Kosova je 95 odsto Srba, a oni su ubacili u policijske jedinice 33 odsto Albanaca čime su obezbedili značajne albanske snage pod oružjem što je pretnja za Srbe", ocenio je Drecun.\nMilovan Drecun Kosovo Srbi Briselski dijalog\nCeo serbija je na noge haha a mi nista ne valja sta pricaju iz serbije imamo svoje posao dignimo vojsku kapaciteta ekonomiju sport sve nek pricaju balavci kao da neko zanima na kosovo sta prica pffff nas ide dobro nek dusmani eksplodiraju ko to kaze ko to laze da kosova je mala nije mala ali sa dva derzava hahah\nBeriša i Drecun: Vojna vežba američkih vojnika na Kosovu bi mogla da bude opasna po Srbiju\nPredsednik Albanaca Matice srpske Demo Beriša i predsednik skupštinskog odbora za КiM Milovan Drecun, prokomentarisali su da bi vojna vežba, koju će izvoditi vojnici SAD na prostoru Kosova mogla biti opasna po Srbiju iz više razloga, prenosi RTV Pink.


ričmond boaći Arhive - Admiral Bet SPORT\nOznaka: ričmond boaći\nPreokret – ništa od Boaćija na spisku Gane, ali je zato tu igrač Čukaričkog\nAuthor Marko KulićPosted on 21. maja 2019. 18:32 21. maja 2019. 18:19\nIako je prvobitno bilo objavljeno da će napadač Crvene zvezde, Ričmond Boaći biti na širem spisku Gane za Kup Afričkih Nacija (KAN), do toga ipak neće doći. Centarfor crveno-belih...\nAktuelno Crvena zvezda Fudbal Međunarodni fudbal Reprezentacije\nPriznanje za Boaćija, ali i za Zvezdu – napadač na spisku za šampionat Afrike\nAuthor Marko KulićPosted on 15. maja 2019. 16:02 15. maja 2019. 16:03\nNapadač Crvene zvezde, Ričmond Boaći našao se na širem spisku reprezentacije Gane za predstojeći Kup Afričkih Nacija (KAN). Boaći je jedan od devetorica centarfora u selekciji ove afričke države....\nZvezda kreće u osvajanje Kupa bez glavnog napadača\nAuthor Marko KulićPosted on 13. maja 2019. 10:55 13. maja 2019. 11:00\nCrvena zvezda je još prošlog vikenda odbranila šampionsku titulu u Superligi, a sad je očekuje takmičenje koje nije osvojila sedam godina – Kup Srbije. Crveno-bele u sredu očekuje gostovanje...\nAuthor Marko KulićPosted on 23. aprila 2019. 11:00 23. aprila 2019. 13:31\nNema razloga za strah, Ričmond Boaći se uskoro vraća\nAuthor Dušan NinkovićPosted on 14. aprila 2019. 18:00 14. aprila 2019. 18:22\nNavijači Crvene zvezde juče su slavili pobedu nad Radničkim iz Niša, a do važnih bodova ekipu su vodili i golovi Boaćija. Fudbaler iz Gane je dva puta tresao mrežu....\nZvezdin BB tandem na koti 30\nAuthor Nemanja ĐorđevićPosted on 1. aprila 2019. 10:50 1. aprila 2019. 10:37\nPogocima Ričmonda Boaćija i El Fardu Bena Crvena zvezda stigla je do preokreta protiv Mačve i nove superligaške pobede. Istovremeno, reprezentativci Gane i Komorskih ostrva su novim golovima poboljšali...\nBoaći: Velika je čast biti deo Zvezdine istorije\nAuthor Nemanja ĐorđevićPosted on 28. marta 2019. 10:10 28. marta 2019. 09:58\nSuperliga Srbije nastavlja se ovog vikenda utakmicama 28. kola. Fudbaleri Crvene zvezde će na svom terenu u subotu d 19 časova dočekati ekipu Mačve, a centarfor crveno-belih Ričmond Boaći...\nAktuelno Crvena zvezda Domaći fudbal Fudbal Partizan Superliga\nBoaći: Može Partizan da izvede i deset Mesija…\nAuthor Nemanja ĐorđevićPosted on 1. marta 2019. 10:40 1. marta 2019. 10:43\nDo početka 159. "večitog" derbija ostalo je nešto više od 24 časa. Crvena zvezda dočekaće Partizan u subotu od 18 časova na "Marakani", a centarfor šampiona Srbije Ričmond Boaći...\nDa li iko može da se pohvali statistikom kao Ričmond Boaći?\nAuthor Milovan LonginovPosted on 18. februara 2019. 19:21\nNapadač Crvene zvezde Ričmond Boaći definitivno je jedno od najboljih kupovina na stadionu "Rajko Mitić". Kada je januara 2017. godine stigao na "Marakanu" niko nije mogao da pomisli da...\n"I Srbija je moj dom, voleo bih da dobijem srpski pasoš"\nAuthor Nemanja ĐorđevićPosted on 17. februara 2019. 15:40 17. februara 2019. 15:40\nCrvena zvezda sigurnim trijumfom nad Vojvodinom (4:0) nastavila je pohod ka odbrani titule i osvajanju "duple krune". U rutinskoj pobedi nad Novosađanima najviše se istakao Ričmond Boaći – postigavši dva...


Početak/Virus Korona/Smanjuje se broj pregleda u kovid ambulantama u Nišu\nBroj kovid pregleda u dečijoj ambulanti u Nišu se smanjuje, treća kovid ambulanta u naselju Branko Bjegović trenutno se dezinfikuje i najverovatnije, bar za sada, neće morati da se otvori.\nDoktor Milorad Jerkan, direktor Doma zdravlja u Nišu kažezao je za RTS da su od od 3.000 pregleda u kovid ambulanti došli na 1.200 pregleda i očekuje da u narednom periodu taj broj pada i dalje.\n„Dokaz da vakcinacija čini sve je i kod nas prisutan jer smo do sada dali preko 140.000 doza vakcina, 80.000 prvih vakcina i 60.000 revakcina. Dobro je što prvu vakcine prate i druge vakcine i mislim da ćemo i u narednom periodu imati sve vakcine koje su nam neophodne“, ističe dr Jerkan.\nVakcinisanje bez prijave „Fajzerovom“ vakcinom počeo je od nedelje. Doktor Milorad Jerkan smatra da je potrebno da se vakciniše još 15.000 građana da bi se stekao kolektivni imunitet.\n„Očekujem da ćemo to uradti. Imali smo zajedički sastanak sa ministrom Zlatborom Lončarom koji nam je dao dalje smernice i očekujem da ćemo to realizovati“, poručuje Milorad Jerkan direktor Doma zdravlja u Nišu.\nPred predstojeće praznike i sutrašnje otvaranje tržnog centra u Nišu građanima poručuje da se ne opuštaju.\n„Mi smo sada u situaciji koja je ne toliko teška već ozbiljna i moramo u narednom periodu da budemo obazrivi. Otvaranjem tržnog centra sigurno će se preuzeti odgovarajuće epidemiološke mere koje ćemo morati da poštujemo a što se tiče praznika očekujem da ćemo i to dobro organizovati sa crkvom. Optimista sam u suštini i mislim da ćemo brzo doći do kolektivnog imuniteta, ne samo na teritoriji grada Niša već i u celoj zemlji“, naglašava Milorad Jerkan.\nPrema njegovim rečima mnogo je bolje što su škole počele da rade.\n„Došli smo do stadijuma kada je virulencija dosta slabija, međutim i dalje su nam problem mladi ljudi između 20 i 35 godina. U Domu zdravlja imamo 45 pedijatara koji leče decu i nijedan uput ne ode u Klinički centar jer ne želimo da ih opteretimo“, ističe doktor Jerkan.\n21. aprila 2021. u 12:23\nImao je on sastanak sa Loncarom kad je bio u Nisu, ovako ga vidi samo na televiziji kao i sav narod.Samo mi je i dalje zao onih radnika Doma zdravlja sta sve trpe od njega i one njegove savetnice pomocnice sta li je vec. Niste ni svesni koliko ce radnici da slave dan kada njih dvoje budu otisli a trebali su vec. Verujem da ce procitati ovo i neka se nerviraju kao i svaki put do sad jer cu uvek iznositi istinu i bolje je da je prihvate nego da zive u lazima


VELIKI HOROSKOP za vladavinu VAGE do 22. oktobra 2017. (POSAO, LJUBAV, ZDRAVLJE) | DNEVNE\nVELIKI HOROSKOP za vladavinu VAGE do 22. oktobra 2017. (POSAO, LJUBAV, ZDRAVLJE)\nNestabilan period na poslu i vatromet romantičnih emocija – evo šta nas očekuje dok vlada mudra Vaga!\nSituacija na poslu je prilično konfuzna i promenljiva na dnevnom nivou. Mars i Venera u znaku Device ukazuju na nestabilnost po više osnova. Budući da ne prave povoljne aspekte sa preostalim planetama, moguće je da vaši planovi budu u raskoraku sa realnošću. Iako imate utisak da možete da birate između više mogućnosti, vaš izbor je zapravo sužen. To stanje je naglašeno do 30. septembra, kada planeta Merkur ulazi u znak Vage, inače vaše sedmo polje, i donosi veće mogućnosti da se situacija razjasni. Ovaj krizni period proteći će u znaku sukoba i nerazumevanja, pa će tek uz nečije posredovanje biti prevaziđen. Uspeh zavisi od svakodnevnog i upornog angažovanja svih zainteresovanih strana, ma šta da je u pitanju. Merkurova promena znaka ukazuje na mogućnost promene posla. Ukoliko ne dođe do suštinske promene unutar firme u kojoj već radite, moguće je da vas rasplet situacije odvede na potpuno novi put . Postoji šansa da kompletno promenite delatnost. U svakom slučaju očekuje vas izuzetno turbulentan period, zato budite oprezni\nVenera i Mars u Devici u trećem polju učiniće da budete veoma traženi u društvu, a moguće je da se iz toga razvije neka nova sentimentalna veza. Ipak, ne očekujte previše, jer je Venera u kvadratnom odnosu sa Saturnom, što predstavlja slabe i problematične veze koje se ne razvijaju u željenom pravcu zbog raznih ograničenja ili zabrana. Nakon 14. oktobra situacija se popravlja, jer Venera tada gradi sekstil sa Saturnom i donosi olakšanje. Oni koji su slobodni imaće brojne prilike za započinjanje novih romansi, pa će moći da biraju. Ukoliko ne znaju šta zapravo žele i traže, mogli bi da se prepuste trenutnim zadovoljstvima i izgube priliku za sklapanje ozbiljnije veze. Oni koji su u braku, suočiće se sa izazovima koji bi mogli da im uzdrmaju brak i navedu ih na avanturu.\nJupiter, vladar polja emocija, trenutno je bez bitnih aspekta što na neki način situaciju čini poprilično stabilnom. Početak oktobra je drugačiji, kreće sa dosta optimizma, sa velikim idealima i romntičnim snovima koje donosi vaš vladar Merkur u Vagi. Biće prilika za nove veze, ali u njih se upustite samo ako smatrate da ste vrlo stabilni, inače će vam oduzeti mnogo vremena i sve dobre aspekte koji se mogu na drugi način iskoristiti. Na kraju ćete se osećati kao žrtva izdaje i prevare od imaginarne voljene osobe. Približavanjem Merkura i Jupitera događaji vas dovode u priliku da se nađete sa osobom koju u ovom trenutku ne možete izbeći svidela vam se ili ne.\nVenera, vladar polja emocija i reprezent partnera je u Devici, inače vašem polju prijatelja, a tu su i Mars, vaš vladar, kao i Merkur koji predstavlja komunikaciju, ali i spletke. To praktično znači da na ljubavnom planu možete očekivati mešavinu komedije, parodije, latino serije i erotskog trilera. U okolini imate previše osoba sa kojima varničite iz raznih motiva, stoga se ne zalećite, ako je to ikako moguće. Ako ste u braku, teško ćete se uskladiti ako ne napravite kompromise, a partnerova isključivost vas nervira. Ukoliko pod ovim konfuznim aspektima planirate zajednicu sa nekim, povedite računa o realnim mogućnostima.\nJupiter je u stabilnom sekstilnom odnosu sa Saturnom koji već duže uzurpira vaše prvo polje. To ne znači da je sve sjajno već da je situacija podnošljiva i da neće narušavati trenutnu stabilnost. Deseto polje, koje označava karijeru je pod stelijumom Merkura, Venere i Marsa, što znači da možete da očekujete mnogo događanja na poslovnom planu, ali malo kvalitetnih. Stoga oprez mora biti na prvom mestu, a legalnost i legitimnost posla takođe. Tek nakon prelaska Merkura, a potom i Venere u polje zaduženo za planove, dobar je znak umeravanja poslovnih ambicija i trasiranja u pravom smeru. Mars ostaje u desetom polju, što znači da je izražena povoljnost u smislu da uspevate u onome što ste naumili i da ćete se izboriti sa preprekama. Oni koji su u prethodnom periodu bili nezadovoljni poslom, sada imaju priliku da to isprave i da primene ono što im nije po volji, bilo unutar postojećeg posla, bilo promenom poslodavca.\nDETALJI SAČEKUŠE U VRANJU: Cvetanović ubijen sa 30 HITACA u haustoru jedne zgrade (INFO)


Obilježeno 30 godina od formiranja Prve posavske brigade - Glas Srpske\nSRNA 20.05.2022 16:39\nBRČKO - Sjećanje je ključni element koji jedan narod čini narodom, istaknuto je danas u Brčkom na obilježavanju 30 godina od formiranja Prve posavske brigade Vojske Republike Srpske, koja je za zasluge odlikovana Orednom Nemanjića. Kroz Prvu posavsku brigadu, formiranu 20. maja 1992. godine, prošlo je više od 7.000 boraca, ranjeno je 3.500, a 445 je poginulo.\nRatni komandant Prve posavske brigade Milorad Kutlešić rekao je da je brigada imala najjaču udarnu i vatrenu moć u Istočno-bosanskom korupusu. "Ponosan sam što sam bio komandant Prve posavske brigade, na svoje borce.\nSvaki dan je bio težak, a potpisivanjem Dejtonskog sporazuma bilo nam je drago što je prekinut rat, ali ne i što Brčko nije definisano, već se pet godina čekalo da se riješi njegov status", rekao je Kutlešić novinarima.\nOn je podsjetio kako se govorilo da će Brčko biti najrazvijeniji grad i primjer kako se može razvijati i živjeti u BiH, istakavši da nije ispunjeno ono što je rečeno. Predsjednik Skupštine distrikta Siniša Milić istakao je potrebu da se njeguje kultura sjećanja, jer ukoliko bi prestali sigurno bi se veoma lako utopili u političku klimu i postali lak plijen onima koji ne žele dobro srpskom narodu.\n"Ovako smo u prilici da se borimo za očuvanje mira i slobode na ovim prostorima i za što ravnopravniju poziciju našeg naroda", rekao je Milić. On je istakao da su se okupili da odaju dužnu počast i vječnu zahvalnost pripadnicima brigade i svim poginulim borcima Vojske Republike Srpske\n. "Da nije bilo Prve posavske, da nije bilo Vojske Republike Srpske, mi danas sigurno ne bismo bili u prilici da kao politički predstavnici srpskog naroda zajedno sa političkim predstavnicima druga dva naroda izgrađujemo političke odnose i pokušavamo da unaprijedimo život svih građana Brčkog", rekao je Milić.\nOn je naglasio da ostaje obaveza odužiti se porodicama poginulih boraca, vetaranima i ratnim vojnim invalidima kroz izgrađivanje pozicije u kojoj će imati prednost prilikom različitih vrsta davanja. Milić smatra da je stanje u društvu takvo da boračke kategorije u distriktu ne mogu biti zadovoljne, ali je naglasio da su zahvaljujući budžetu distrikta koji nema problema sa finansijama uspjeli da pomognu koliko je to moguće.\n"U toku je finansiranje jedne stambene zgrade za porodice poginulih boraca i najtežih ratnih vojnih invalida boračke kategorije. Očekujem da bi zgrada trebalo da bude završena u roku od dvije godine", rekao je Milić i dodao da se taj objekat gradi sredstvima budžeta distrikta.\nPredsjedik Boračke organizacije distrikta Cvjetko Simić kaže da demobilisani borci ne mogu biti zadovolji statusom, ali se nada da će uz pomoć zakonodavne vlasti naći rješenja da se poboljašaju uslovi života.\n"Žrtve nisu uzalud date, stvorena je Republika Srpska. Hvala onima koji su dali živote za stvaranje Srpske", rekao je Simić.\nNa ovom svečanom skupu pročitano je i pismo prvog komandant Prve posavske brigadde Pavla Milinkovića u kojem je, između ostalog, istakao da mu je bila čast biti na čelu brigade koja je postavljene ciljeve realizovala na bojnom polju.\nOn je napomenuo da je brigada formirana u atmosferi teške političko-bezbjednosne situacije, da nije bilo lako, ali da druge opcije nisu ni razmatrali.\nNa spomenik poginulim srpskom borcima u Brčkom vijence su položili predstavnici organizacija proisteklih iz Odbrambeno-otadžbinskog rata, distrikta, političkih partija.


Ona je bila lečena sa preko 30 radio i hiemoterapija. Imala je tri velike operacije, a poslednja je bila najteža, jer posle nje nije mogla ni da jede ni da priča.\nNovac za oporavak i nastavak lečenja, Draganini roditelji su prikupili putem Fondacije "Budi human". Oni su uspeli da sakupe 213.165 evra, dovoljno da pokrije troškove operacije u Parizu.\nMeđutim, uprkos brzom prikupljanju sredstava, kao i velikoj podršci koja je dolazila sa svih strana, Draganu je teška bolest pobedila.\n"Dušo draga, pevaj anđelima i smej se sa njima", glasila je samo jedna od poruka na društvenim mrežama kojom su se prijatelji oprostili od Dragane.\nZbog kvara na toplovodu DEO VRAČARA BEZ GREJANJA do sutra


Pokrenuta nova digitalna platforma za donaciju hrane - "Tanjir po tanjir"\nNaslovna Zanimljivosti Mladi Pokrenuta nova digitalna platforma za donaciju hrane – „Tanjir po tanjir“\nPokrenuta nova digitalna platforma za donaciju hrane – „Tanjir po tanjir“\nOvog februara počela je sa radom prva digitalna platforma za donaciju hrane u Srbiji „Tanjir po tanjir“.\nZahvaljujući saradnji kompanije Delez Srbija i Programa Ujedinjenih nacija za razvoj (UNDP) prvi put u našoj zemlji je moguće organizovati proces donacija samo jednim klikom.\nDigitalna platforma je nadgradnja humanitarnog projekta „Pomažemo da imaju i oni koji nemaju“, koji od 2015. godine realizuju Banka hrane Beograd i kompanija Delez Srbija.\nDo sada je donirano više od 5.000 tona voća i povrća. Sve organizacije uključene u taj projekat dobile su svoje naloge na platformi „Tanjir po tanjir“, što znači da će jednim klikom moći da rezervišu namirnice koje u toku dana Maxi, Mega Maxi, Tempo i Shop&Go radnje izdvoje za doniranje.\nProdavnice će na ovoj platformi svakodnevno ažurirati informacije o dostupnim količinama voća i povrća, a ukoliko se ukaže potreba, jedna organizacija će moći da preuzima namirnice i iz više radnji.\nIstovremeno je omogućena prijava novih zainteresovanih humanitarnih organizacija i udruženja, koje će posredstvom Banke hrane dobiti svoj nalog i mogućnost da svakodnevno preuzimaju dostupne namirnice.\nOdgovoran pristup u upravljanju viškovima hrane i pružanje pomoći onima kojima je ona najpotrebnija godinama su strateški deo našeg poslovanja.\nDa bismo dodatno unapredili delovanje ka zajedničkom cilju, uz podršku naših partnera, razvili smo nov model upravljanja viškovima hrane, koji će omogućiti da na godišnjem nivou veće količine dođu do krajnjih korisnika, do onih kojima je pomoć najpotrebnija“, izjavila je Milica Popović, menadžer korporativnih komunikacija kompanije Delez Srbija.\nPlatforma je predstavljena na online panelu, na kojem je Neven Marinović, direktor Smart kolektiva i Foruma za odgovorno poslovanje, vodio učesnike kroz priču o važnosti pronalaženja rešenja za viškove hrane.\nPutem platforme „Tanjir po tanjir“, humanitarne organizacije će onog trenutka kada radnje objave donaciju na platformi, dobijati informaciju o njenoj raspoloživosti, nakon čega je potrebno da rezervišu donaciju i odu da je preuzmu.\n„Zahvaljujući kontinuiranoj podršci kompanije Delez Srbija korisnici više od 60 humanitarnih organizacija godinama unazad mogu da računaju na obezbeđen svakodnevni obrok.\nDrago nam je da će zahvaljujući novoj, digitalnoj platformi moći da se poveća količina hrane koja se donira, a samim tim i da ona dođe do što većeg broj korisnika Banke hrane Beograd“, istakla je Katarina Žigić Blagojević, izvršna direktorka Banke hrane Beograd.\nNovu digitalnu platformu za doniranje hrane u Srbiji razvio je IT tim UNDP-a. Ona je zasnovana na blokčejn tehnologiji, što omogućava da se ceo proces donacija prati od prvog do poslednjeg koraka i čini ga transparentnijim i sigurnijim.\n„UNDP je na razvoju platforme ’Tanjir po tanjir’ blisko sarađivao sa kompanijom Delez Srbija, Bankom hrane i drugim humanitarnim organizacijama, kako bismo osigurali da ona bude što jednostavnija i u skladu sa potrebama korisnika, ali i da lako mogu da je koriste i druge kompanije koje pozivamo da slede primer koji je dao Delez Srbija i priključe se ovoj inicijativi.\nDoniranjem viškova hrane doprinosimo odgovornom korišćenju resursa, razvoju cirkularne ekonomije i smanjenju emisija gasova sa efektom staklene bašte, što istovremeno doprinosi ostvarivanju više ciljeva održivog razvoja“, rekla je Fransin Pikap, stalna predstavnica UNDP-a u Srbiji.\nDoniranje viškova hrane doprinosi posebno ostvarivanju Cilja 2 – Svet bez gladi i Cilja 12 – Odgovorna potrošnja i proizvodnja, dok istovremeno utiče na smanjenje emisija štetnih gasova sa efektom staklene bašte (GHG) koje proizvodi organski otpad, čime doprinosi borbi protiv klimatskih promena (Cilj 13).\n„Mi smo kontinuirano posvećeni pokretanju društvenog dijaloga na važne teme, edukaciji, inspiraciji i motivaciji društva u celini. Održiva kreativnost i UN ciljevi održivog razvoja su deo naše poslovne strategije, što pokazuju i naše kampanje i inicijative.\nPrevashodno se to odnosi na cilj broj 17 – Izgradnja partnerstva za postizanje ciljeva održivog razvoja. Ovo je ključni cilj, jer izazovi sa kojima se suočavamo postaju sve veći i kompleksniji.\nBrendovi imaju moć da učine svet boljim mestom za život, a projekat ‘Tanjir po tanjir’ je idealan primer za to”, naglasila je Jelena Jazić, direktorka agencije McCann Beograd, koja je učestvovala u kreiranju vizuelnog identiteta platforme.\nProcenjuje se da se godišnje u Srbiji baci 250.000 tona hrane, dok svaka osma osoba u zemlji živi u riziku od siromaštva.\nPrethodni tekstProleće na pomolu – Topla nedelja u Bačkoj Palanci\nSledeći tekstOgnjen Ognjanović – Čuvar viševekovne tradicije


Neophodnost zaštite\nSjedinjene Američke Države i njeni saveznici su posle vojne agresije na SRJ, na vlast na Kosmetu dovele terorističke formacije albanskih “eskadrona smrti” iz “Oslobodilačke vojske Kosova”. Oni su se tokom 1998-1999. godine specijalizovali za kaznene operacije protiv srpskih organa reda i civilnog stanovništva. Sprovođenje antiterorističkih operacija snaga armije SRJ prekinulo je bombardovanje suverene zemlje od strane Nato alijanse, koje je trajalo 78 dana. Kao rezultat zapadne vojne agresije iz 1999. godine i upada NATO kontigenta od 50 hiljada vojnika, iz pokrajine je pobeglo 250 hiljada Srba, a oni koji su ostali, postali su taoci terorističke OVK koja je 2008. godine proglasila “nezavisno Kosovo”. Dakle, zapadni model testiran na Srbiji, ogleda se u sledećem. Kultivisanje albanskih bojevika u inostranstvu i na Kosmetu (finansiranje i obuka) – prećutno odobravanje diverzantsko-terorističkih akata protiv Srba – diplomatska, vojna i ekonomska podrška bojevicima koji su na osnovu terora dobili potpunu vlast u srpskoj pokrajini (osim četiri opštine na severu pokrajine sa većinskim srpskim stanovništvom). Jednostrano proglašenje nezavisnosti predstavljalo je nelegalno, protivpravno samozahvatanje srpske teritorije. I tako “Republika Kosovo” je iznikla u rezultatu akata koji u potpunosti potpadaju pod međunarodno-pravnu definiciju genocida. Zemlja-organizator pritom žestoko odriče fakat genocida, proglašavajući nepouzdanim svedočenja žrtava, razvijajući kontrapropagandu koja optužujuje same žrtve za strašne zločine i blokira istragu zločina.\nU ovom trenutku proces “dodavljivanja” Srbije od strane zapadnog faktora završava se u toku tzv. Briselskog procesa – pregovora Beograda i Prištine, koju neprekidno zastupa bivši bojevik OVK Hašim Tači, koga i tako nisu osudili za zločine počinjene na Kosmetu. Srpske vlasti su u aprilu 2013. godine potpisale Briselski sporazum, licemerno i lažno ga predstavljajući kao statusno neutralan. Sporazum u kome nema ni reči o srpskom Ustavu i Rezoluciji 1244 SB OUN utvrđuje dejstvo Ustava i zakona “Kosova” i predaje teritoriju pokrajine, uključujući i sever, pod upravu Prištine.\nDalje se pojačava pritisak na četiri srpske opštine na severu Kosmeta, da bi se završilo započeto – da se sever preda pod kontrolu Hašima Tačija. Kao prvo, na bazi Kosovskih bezbednosnih snaga stvaraju se Oružane snage “Republike Kosovo” (“OS RK”). Džeronim Bazo, šef Glavnog štaba Oružanih snaga Albanije pozdravio je 18. marta postojanje dve albanske armije – Armije Albanije i Armije Republike Kosovo, kao “veliko dostignuće”, uveravajući da će Albanija, njena Armija i Ministarstvo odbrane najozbiljnije uzeti učešće u uzajamnoj saradnji. Zadatak “OS RK” je zaštita teritorijalne celovitosti “Kosova”. Kao drugo, na administrativnim pograničnim PKP koji su po Briselskom sporazumu pretvoreni u punovažnu granicu, dejstvuje Prištinska pogranična policija. U njenom sastavu su isključivo Albanci, a ona sama predstavlja deo albanske obaveštajne službe ŠIK, koja na ta način bez ometanja počinje da deluje i na severu Kosmeta. Srbi sa severa su više puta organizovali proteste protiv delovanja sličnih prištinskih jedinica.\nKao treće “Prištinski parlament” je na predlog “vlade iz Prištine” uoči vanrednih parlamentarnih izbora u “RK” koji su planirani za maj 2014. godine, pripremio donošenje Zakona o opštim izborima. Po tom zakonu će biti likvidirano 10 srpskih “rezervnih” poslaničkih mandata u “parlamentu” (ostavljajući samo 10 garantovanih), a da se Srbi-izbeglice liše prava glasa. Srbima koji su proterani sa svojih ognjišta Priština planira da zabrani učešće u izbornom procesu, pod izgovorom da se na biračkom spisku mogu naći samo “lica sa kosovskim državljanstvom”. Veoma indikativna za organizacije koje se bave ljudskim pravima, trebalo bi da predstavlja identifikovanje državljanstva sa nacionalnošću. U prištinskim dokumentima koji su Srbi prinuđeni da prihvate, prvo i drugo se definiše terminom “kosovarsko”. Tako da se u prinudnom, nasilnom poretku menja nacionalni identitet srpskog naroda.\nKao četvrto, “ministarstvo” za lokalnu samoupravu u Prištini nije usvojilo Statut srpskih opština sa severa – Leposavić, Zvečan, Zubin Potok i Kosovska Mitrovica. Statutima je potrebna “dorada” u skladu sa zakonima Prištine. U suprotnom, Priština preti raspuštanjem organa lokalne samouprave i sprovođenjem novih izbora. Peto, proturaju se pretnje o postojanju nekakvih spiskova Srba kod albanskih “vlasti”, koji se optužuju za bilo kakav oblik suprotstavljanja prištinskom režimu, uključujući i učešće na barikadama. U suštini, na tim spiskovima se mogu naći svi Srbi sa severa Kosmeta koji su se protivili pokušajima Prištine da zauzmu poslednji bastion srpskog otpora. Kao šesto, albanski faktor pušta “Krimsku protivtežu” na jugu Srbije (tri opštine sa većinskim albanskim stanovništvom). Junuz Musliju, bivši borac iz filijale OVK – Armije Oslobođenja Preševa, Bujanovca, Medveđe – izjavio je 18. marta da napetost na jugu Srbije može biti ukinuta samo sprovođenjem oduka sa referenduma iz 1992. godine, na kome su se Albanci izjasnili za otcepljenje od Srbije.\nVodeće evropske zemlje i SAD, kao i ranije, pružaju nepodeljenu podršku albanskom faktoru koji se neumoljivo bori protiv srpske države. Tako Filip Misfelder, izvestilac za spoljnu politiku iz vladajuće nemačke koalicije HSS/HDS “podržava ispravan put SNS i Aleksandra Vučića ka EU”, podvukavši da “preduslov za taj put predstavljaju pregovori sa Kosovom”. Po ukazivanju Misfeldera, u aprilu prošle godine je “potpisan sporazum, koji mora dovesti do priznavanja Kosova i taj dogovor mora biti do kraja realizovan”. Trejsi Džejkobson, ambasadorka SAD na “Kosovu” u svom političko-tehnološkom arsenalu neprekidno koristi tezu o “nepromenjivosti granica Kosova kao nezavisne i demokratske države” i “neophodnosti normalizacije odnosa između dve zemlje”.\nBriselski pregovarački proces ušao je 31. marta tekuće godine u 23 rundu pregovora. Srpsku stranu predstavljaju premijer Ivica Dačić i njegov zamenik Aleksandar Vučić, a albansku – Hašim Tači. Ova runda uključuje najbolnija pitanja za srpsko stanovništvo na severu pokrajine, pitanja o punomoćjima Osnovnog suda u Kosovskoj Mitrovici i pitanja o Civilnoj Zaštiti. Priština insistira da sud pored srpskih, obuhvati i još tri opštine sa većinskim albanskim stanovništvom. Civilna Zaštita severa Kosova koja se nalazi pod kontrolom lokalnih srpskih organa vlasti, mora biti uključena u sastav Bezbednosnih Snaga Kosova. Uzimajući u obzir iskustvo srpskih policajaca, koji su po Briselskom sporazumu odmah morali biti uključeni u sastav Kosovske policije i koji su u suštini ostali na ulici, možemo konstatovati da Priština uvodi zabranu na profesiju – predstavnici neželjenih grupacija se isteruju, ne dozvoljava im se da rade u državnim službama, organima reda itd. Pouzdavanje u nekakvu Zajednicu srpskih opština koja je nekim neshvatljivim, pravno neregulisanim načinom, trebalo da umesto organa Republike Srbije rešava interese Srba na “Kosovu”, pokazalo se nesolidnim. Briselski sporazum potpisan je praktično pre godinu dana, a Zajednica još nije formirana. Priština insistira na tome da čak i u slučaju stvaranja Zajednice, ona ima samo status nevladine organizacije koja deluje u skladu sa zakonima “RK” i formiranju te zajednice može se pristupiti tek posle sprovođenja parlamentarnih (od strane Prištine) izbora. Rezultate političkih procesa u celini, definisao je “ministar bezbednosnih snaga Kosova” Agim Čeku. On je u intervjuu datom 30. marta, izjavio da je Briselski sporazum dao doprinos bezbednosti Kosova i regiona u celini, završivši formiranje nezavisnosti učešćem Srba sa severa na lokalnim izborima (novembar 2013) i formiranjem organa lokalne vlasti po kosovskim zakonima, što predstavlja integrisanje severa u Ustavnopravni sistem Kosova, a srpske opštine – u Kosovsko društvo. Čeku je takođe ukazao na potrebu promene Ustava Republike Srbije, prema kome Kosovo predstavlja sastavni deo Srbije. “Aleksandar Vučić će priznati nezavisnost Kosova” – izrazio je uverenost Čeku.\nIstovremeno, Priština ostvaruje i “kulturni genocid” koji se manifestuje preimenovanjem gradova i sela kojima se daju ranije nepostojeća albanska imena. Pod patronatom Albanske akademije nauka u Tirani i prištinskih istoričara i uz finansijsku podršku EU i SAD, uz najgrublje falsifikovanje istorijskih činjenica, piše se nova “kosovarska” istorija pokrajine. Manastiri i crkve SPC proglašavaju se objektima “Pravoslavne crkve Kosova”. To jest, na snazi je proces nasilnog sistematskog oduzimanja neotuđivih karakterističnih elemenata srpske duhovnosti i kulture. Tako je Dardan Gaši, “ministar za životnu sredinu i prostorno planiranje Kosova”, 30. marta izjavio da je zatražio od UNESKO da vrati “prethodni izgled Pećke Patrijaršije” – to jest, da se ponište rezultati rekonstrukcije Pećke Patrijaršije koje je uradila SPC 2008. godine. Gaši tvrdi da je “SPC svojom rekonstrukcijom pokušala da predstavi crkvu kao deo slovenske kulture” u celini ocenivši rekonstrukciju Pećke Patrijaršije kao “nezakonitu intervenciju radi pridavanja veštačkog rusko-slovenskog karaktera”. Sve te raznovrsnosti nasilnog pritiska, predstavljaju nasilje na delu i dovode do rušenja srpskog identiteta. Prisetimo se definicije genocida kriminologa Rafaela Lemkina (1944): “Pod genocidom mi podrazumevamo uništavanje nacija ili etničkih grupa <…>. U celini, genocid ne mora obavezno značiti momentalno uništenje nacije <…>. Genocid pre svega pretpostavlja koordiniran plan dejstava usmerenih na rušenje osnova postojanja nacionalne grupe, sa ciljem da se same grupe potpuno iskorene. Sastavni delovi takvog plana su i uništenje političkih i društvenih institucija, kulture, jezika, nacionalne samobitnosti, religije, ekonomskih osnova za preživljavanje nacionalnih grupa, a takođe i lišavanje lične bezbednosti, slobode, zdravlja, dostojanstva i samih života ljudi koji pripadaju tim grupama. Genocid koji je usmeren protiv nacionalne grupe kao celine i preduzimanje dejstava usmerenih protiv ljudi, ne kao odvojenih pojedinaca, nego upravo kao pripadnika određenog naroda”. Na taj način se svesno ostvaruje kompleksan program, u suštini planirana agresija – protiv svih aspekata života Srba kao nacionalne zajednice, kako bi oni bili nezaštićeni i podvrgnuti asimilaciji u neprijateljskoj nacionalnoj sredini.\nOpština Zubin Potok je bila prinuđena da kao zaštitnu meru donese odluku o zabrani prisustva na svojoj teritoriji policiji evropske misije EULEKS i svih policijskih i drugih jedinica koje se nalaze pod kontrolom Prištine. Na teritoriji Zubin Potok od sada se mogu nalaziti samo policijske jedinice koje su potčinjene lokalnoj samoupravi. Zbog čega je upravo ta opština toliko važna za Albance? Odgovor je očigledan: u njenoj blizini je jezero Gazivode, unikalni vodeni resurs životno neophodan za elektroenergetski sistem koji Albanci smatraju “svojim po pravu”. Pritom albanski faktor neumoljivo ide napred: Damijan Džinuri, albanski ministar za energetiku i industriju i “kosovski ministar ze ekonomski razvoj” Fadilj Ismailji, potpisali su memorandum o jedinstvenom energetskom tržištu Albanije i Kosova.\nSrbi sa severa koji su se našli oči u oči sa pretnjom oružanog upada i “tihog gušenja”, ostavši jedini zaštitnici srpskog Ustava u pokrajini, izneli su ideju formiranja vlade (parlament već funkcioniše), armije i policije. Pravnu osnovu takođe daju rezultati referenduma koji je na severu sproveden u februaru 2012. godine, kada se 99,7% od izašlog broja građana izjasnilo protiv prištinskih organa vlasti. Nivo pretnje za srpski narod ne samo da ostaje izuzetno visok, nego se i dalje pojačava. Samo srpski narod na severu pokrajine može odrediti neophodan stepen svoje bezbednosti i prihvatljive uslove života. Međutim, za njegovu zaštitu mora biti stvoren mehanizam međunarodnih garancija o bezbednosti severa Kosova i Metohije.\nU principu bi priznanje, pravna karakteristika ranijih i današnjih procesa na Kosovu i Metohiji, realizacija odgovornosti zbog počinjenih zločina uključujući i zločine protiv čovečnosti i ratne zločine – trebali biti imperativ morala, prava, a takođe i međunarodna obaveza – pre svega onih koji zatvaraju oči pred srpskim žrtvama, direktno ili posredno podržavajući terorističke snage i koji se beskrupulozno zalažu za “kosovsku nezavisnost”.


Nestabilne vremenske prilike u narednih 15 dana, evo kad se očekuje toplije vrijeme – Haber.ba\nNestabilne vremenske prilike preovladavat će u Bosni i Hercegovini u narednih petnaest dana, saopćeno je iz Federalnog hidrometeorološkog zavoda BiH (FHMZBiH), prenosi Anadolu Agency (AA).\nDo 27. marta na planinama Bosne očekuju se padavine u vidu snijega, dok je susnježica i kiša moguća u nižim, brdskim i ravničarskim, predjelima Bosne, a u Hercegovini prognozira se umjerena do slaba kiša. Od 27. marta do 3. aprila prognozira se nestabilan period sa kišom širom BiH.\nU pogledu temperaturnog režima prognozira se hladniji period do 25. marta i nešto topliji od 26. marta do 3. aprila…\nU hladnijem periodu jutarnje temperature zraka u Bosni se očekuju od minus tri do dva, a u Hercegovini od tri do osam stepeni Celzijusa.\nDnevne temperature u Bosni se prognoziraju od nula do pet, a u Hercegovini od pet do deset stepeni. U drugom, toplijem, periodu jutarnje temperature u Bosni se očekuju od jedan do šest, a u Hercegovini od četiri do devet stepeni. Dnevne temperature zraka u Bosni se očekuju oko 12, a u Hercegovini oko 15 stepeni Celzijusa.


Vučić: Podignuta borbena gotovost jedinica tamo gde je to potrebno – Indeks Vesti – Najvažnije vesti iz Srbije i regiona\nNaslovna > Izbor Urednika > Vučić: Podignuta borbena gotovost jedinica tamo gde je to potrebno\nVučić: Podignuta borbena gotovost jedinica tamo gde je to potrebno\nRTV Vojvodina 29/04/2017 Izbor Urednika, Politika\nBEOGRAD – Premijer Srbije Aleksandar Vučić poručio je večeras da je Srbija stabilna i mirna i da građani mogu da budu mirni.\nU izjavi za RTS, a posle sednice Biroa za koordinaciju službi bezbednost, Vučić kaže:\n“Danas nismo izlazili sa zaključcima jer ima tu vojnih i drugih tajni, ali građani Srbije mogu da budu mirni. Podigli smo funkcionalnu interoperabilnost – odnosno borbenu gotovost jedinica tamo gde je to potrebno. Spremni smo da odgovorimo na svaki izazov. Naš najviši i vitalni cilj jeste očuvanje stabilnosti.”\nKako je dodao Srbija će i ostati stabilna.\n“Nismo govorili laži pre nekoliko meseci o tome koliko ima problema u regionu. I danas se to vidi. Ovo je vreme bremenito mnogim izazovima, ima mešanja spolja, unuyrašnjih problema. Uvek ćemo imati na to odgovarajući odgovor”, rekao je Vučić.\nPrema njegovim rečima, vojska i policija rade danonoćno.\n“Taktička pomeranja izvršena tamo gde je trebalo i građani mogu mirno da spavaju”, ponovio je Vučić.\nNa pitanje da li su ta pomeranja izvršena u pravcu Makedonije i da li postoji opasnost od prelivanja nestabilnosti na Srbiju, Vučić ištiče koliko je značajno izlaziti sa opreznim izjavama i voditi računa o svakoj reči.\n“Oprezni smo. Pozvali smo na mir jer se to tiče i nas. Mislim i da Srbija ima najveći ugled u Makedoniji i da joj je učinila najviše dobra, iako joj nije uvek tako vraćeno”, naglašava on.\nVučić kaže i da ga je “nasmejala” rekacija međunarodne zajednice.\n“Vidi se nedvosmislena činjenica, kojom sam zaprepašćen – Albanci postaju mezimče međunarodne zajendice i sebi mogu da dozvole šta god hoće”, ističe Vučić.\nOn navodi da je Ramuš Haradinaj po dolasku u Prištinu ponovio da se nije šalio da je trebalo da dođe do rata da nije oslobođen, kao i da bi se ugledali na Hrvatsku kako je postupila u slučaju Oluje.\n“I ceo svet ćuti na najstrašnije, najmorbidnije izjave. Komentarišu samo albanski lobisti, Lunaček i drugi, koji osuđuju Srbiju za nešto, a pridružuju im se neki u zemlji a zaboravljaju da su poternicu za Haradinajem podigili 2004. Vučić im je kriv jer se drži zakona, a ne kao oni…”\n“Ponosan sam jer sam kriv, jer oni optuženi za najveće zločine moraju da odgovaraju. Može nam se da to ne prihvatimo. Srbiju da pregaze to je nemoguće. Šta bi se desilo da sam ja rekao da nam treba velika Srbija ili da će nekoliko hiljada Albanaca biti ubijeno”, zapitao se Vučić, dodavši da se sada radi na “legitimizaciji velike Albanije”.\nUpitan čija je izjava najopasnija, Edija Rame, Hašima Tačija ili Jonuza Muslijua, Vučić ponavlja da je reč o koordinisnaoj akciji.\n“Rama i Tači su posle određenih sastanaka u decembru o kojima ne smem da govorim, promenili način obraćanja”, naglašava premijer.\nOn međutim kaže da odnos Srbije mora da ostane isti:\n“Moramo da poštujemo partnere u EU, na evropskom smo putu, ali i da držimo do sebe i kažemo šta mislimo”, rekao je on, dodajući da su tu i stavovi Rusije i Kine i da Srbija ima sa kime da sarađuje.\nKako kaže, čuvaćemo našu poziciju stabilne i nezavisne zemlje, jačaćemo je ekonomski”, rekao je on, ponovivši da Srbija više nikad neće dozvoliti progon ili istrebljenje Srba.\n“To više nije moguće da se dogodi, Srbija je mnogo snažnija. Nikoga nećemo da diramo, poštujemo teritorijalni integritet svih, ništa tuđe nam ne treba, samo svoje nećemo da damo. Mislim da su tu poruku svi dobro razumeli – nisam se ni šalio ni igrao”, rekao je on.\n“A naša vojna moć će rasti srazmerno rastu ekonomske moći”, poručio je on.\nKometarišući skore izbore u Republici Srpskoj, na Kosovu i možda u Hrvatskoj, on ističe poseban značaj obnavljanja dijaloga sa Hrvatskom i dodaje da je s tim u vezi uputio poruku predsednici i premijeru te zemlje.\nĐorđević: Bezbednosna situacija u Srbiji pod kontrolom\nMinistar odbrane Zoran Đorđević poručio je da je bezbednosna situacija u Srbiji pod kontrolom i da građani Srbije mogu mirno da spavaju.\n“Nemamo indicije da smo ugroženi, ali naravno pratimo situaciju”, rekao je ministar Đorđević u emisiji TV Pink.\nĐorđević je rekao da politika Srbije održavanje mira i stabilnosti u regionu.\n“Vojska svakodnevno brine o bezbednosti Republike Srbije, i štitiće bezbednost svojih građana na najbolji mogući način”, poručio je ministar.\nZasedao Biro za koordinaciju službi bezbednosti\nSednica Biroa za koordinaciju službi bezbednosti, koju je sazvao premijer Aleksandar Vučić posle eskalacije krize u Makedoniji, završena je u popodnevnim časovima, a očekuje se da će o sastanku biti izdato saopštenje.\nMinistar policije Nebojša Stefanović je ranije danas, pred sednicu Biroa, rekao da će ključna tema biti pitanje šta je to što su bezbednosne službe preduzele da zaštite građane Srbije.\nPremijer je sinoć u izjavi za Tanjug ocenio da se ono što se događa u Makedoniji tiče svih koji žive na ovom prostoru, apelovao na smirivanje situacije i pozvao građane Makedonije da sve probleme rešavaju mirno, razgovorom.\nNakon sednice nije bilo izjava za medije.\nStefanović: Ne očekujemo ugrožavanje bezbednosti Srbije\nNe očekujemo da bilo ko ugrozi bezbednost Srbije, ali smo spremni, ako to bilo kome padne na pamet, da snažno odgovorimo, rekao je danas ministar policije Nebojša Stefanović.\nOn je pred sednicu Biroa za koordinaciju službi bezbednosti rekao da će ključna tema biti šta je to što su bezbednosne službe preduzele da zaštite građane Srbije .\nOdgovarajući na pitanja novinara,on je rekao da se u poslednjih nekoliko godina intezivno radi na tome analizi i proceni svih mogućih scenariji u državama u okruženju koje su pokazale znake nestabilnosti.\n“Preduzete su mere da građani Srbije ne moraju da brinu. Oprezni smo već godinama zbog situacije na južnim granicama”, rekao je Stefanović.\nMinistar je dodao da je država razvila mehanizam sa policijom, vojskom i bezbednosno-informativno agencjiom i ti štabovi svakodnevno zasedaju, donose određene mere kojima se štiti naša granica.\nZa sada nema potrebe da Žandarmerija bude raspoređena u kopnenoj zoni bezbednosti, jer se tamo nalaze jedinice vojske, smatra ministar.\nOdgovarajući na pitanje novinara da li će Žandarmerija biti vraćena u Kopnenu zonu bezbednosti, jer postoje indicije da će pripadnici rasformirane Oslobodilačke vojske Kosova upasti na jug Srbije i izazvati nestabilnost, Stefanović je rekao da ne bi govorio o obaveštajnim informacijama koje ima MUP, a koje se tiču teritorije Srbije.\n“Time bi ugrozili bezbednost svih oni koji sprovode mere da zaštite policiju, ali i građane Srbije”, rekao je Stefanović.\nStefanović je dodao da se u Kopnenoj zoni bezbednosti nalaze snage Vojske Srbije, a da li će se, kada, gde i koje jednice raspoređivati – to je, kaže, odluka Republike Srbije.\n“Policija je spremna da preduzme sve radnje koje država naloži da se ne samo zaštiti bezbednost građana, već i da se suprostavimo svakom stranom delovanju koje vodi ka tome da ugrozi bezbednost naše zemlje”, rekao je.\nNa pitanje da li su turske službe umešane u dešavanja na jugu Srbije i Makedoniji, rekao je da MUP ne raspolaže takvim podacima, jer policija ne prati rad stranih obaveštajnih faktora, već da to rade bezbednosne strukture.\n“Na teritoriji Srbije ćemo se truditi da suzbijemo svako negativno delovanje bezbednosnih službi drugih zemalja i nećemo dozvoliti da to utiče na bezbednost građana u Srbiji”, rekao je Stefanović.\nOn je dodao da će na sednici Biroa koordinacije službi bezebednosti razgovarati o tome, te da očekuje da od šefova bezbednosnih službi dobiju šta država može da preduzme da se tome suprostavi.\n“Policija je spremna da preduzme sve radnje koje država naloži da zaštiti bezbednost građana, ali i da se suprotstavi stranom delovanju koje vodi ka tome da ugrozi bezbednost naše zemlje”, rekao je Stefanović.\nAgraru više od osam milijardi dinara\nBrisel: Završen prvi dan tehničkih razgovora Beograda i Prištine\nPerformans studenata ispred Hrama Hrista Spasa u Prištini\nNikolić: Očekujem odlučniju podršku EU\nRTV Vojvodina 29/04/2017


MK "Vatreni" i ove godine uveseljavali najmlađe\nPOČETNA LOKALNE VESTI // POŽAREVAC MK “Vatreni” i ove godine uveseljavali najmlađe\nI ove godine su tzv. moto Deda Mrazevi, odnosno članovi Moto kluba “Vatreni” Požarevac svojim performansom obradovali svoje sugrađane.\nMoto Deda Mrazevi su svojim motociklima otišli u Dnevni boravak za decu sa posebnim potrebama i tamo podelili paketiće mališanima, kojima su im izmamili najiskrenije osmehe.\nDa je tradicija nešto u šta ulažu velike emocije, dokazali su i ove godine kada su se svojim motociklima, posle posete Dnevnom boravku za decu sa posebnim potrebama, provozali kroz centar grada, a zatim se na Starom Korzou parkirali i družili sa najmlađima, davali im paketiće, postavljali ih na svoje motore, ali i sa onim malo starijim građanima, ljubiteljima motociklizma, i sa njima fotografisali, razmenjivali vozačka iskustva….\nOno što je bitno naglasiti jeste to što su na Starom Korzou gradski moto Deda Mrazevi delili paketiće i deci sa Daunovim sindromom iz udruženja “Osmi dan”, tako da su i njima ulepšali novogodišnje praznike.\nPodsetimo da Moto klub “Vatreni” kompletan događaj finansira svojim sredstvima, a svoju nesebičnu pomoć pružile su im njihove kolege iz Moto kluba FireTown Riders Požarevac, i već duži niz godina su nešto na šta građani pred novogodišnje praznike mogu sa sigurnošću da računaju.\nPRETHODNI ČLANAKPronađen leš u Lole Ribara u Požarevcu sa prelomom lobanje\nSLEDEĆI ČLANAKIzostalo pojeftinjenje goriva na pumpama\nCentar Požarevca zatvoren za saobraćaj u petak 31.12, gužve u najavi\nObjavljena vremenska prognoza za Novu godinu\nZasvetleli prvi ukrasi u Požarevcu\nNišta od novih ukrasa u Požarevcu, postupak obustavljen


Banja Luka: Šestoro uhapšenih zbog droge i krađa\nNaslovnica Krajina Banja Luka Banja Luka: Šestoro uhapšenih zbog droge i krađa\nBanja Luka – U dvije akcije banjalučke policije koje su juče provedene na području ovog grada kodnog naziva „Lauš“ i „Opasač“ uhapšeno je ukupno 6 lica, potvrdili su iz CJB Banja Luka, javlja novinar “Nezavisnih”.\nU akciji „Lauš“ koja je usmjerena protiv osumnjičenih za zloupotrebu opojnih droga uhapšena su dva lica , a pronađeno je 57 grama marihuane.\nU drugoj akciji kodnog naziva „Opasač“ uhapšena su 4 lica , a pronađeno je 18 grama spida, medicinske šprice, ali i predmeti za koje se sumnja da potiču iz krađa.\n“Nezavisne” saznaju da su u akciji “Lauš” privedeni Aleksandar Miletić (22) i Đurđina Vujinović (20), dok su u sklopu akcije “Opasač” uhapšeni Goran Babić (45), Dragan Miletić (42), Bojan Mrđenović (27) i Mario Crkvenčić (29), a svi su iz Banja Luke.\nDarko Novković, načelnik Sektora kriminalističke policije CJB Banja Luka, potvrdio je da je o svim okolnostima ovih akcija obaviješten dežurni tužilac Okružnog tužilaštva Banja Luka, koji je naložio da se lica nakon kriminalističke obrade puste na slobodu, te da se protiv njih u redovnoj proceduri dostavi izvještaj.\nUkupno je u ove dvije akcije pretreseno 7 lokacija.


Beogradsko dramsko pozorište ~ Kupite ulaznice eventim.rs\nGdeMileševska 64a11000 Beograd, Srbija\nBeogradsko dramsko pozorište (BDP) osnovano je avgusta 1947. i bilo je prvo gradsko pozorište formirano u Beogradu posle Drugog svetskog rata.\nZgrada na Crvenom krstu, u kojoj se ovo pozorište danas nalazi, otvorena je u sezoni 1948/49, a u periodu od 1959. do 1975. Beogradsko dramsko pozorište (BDP) je sa Beogradskom komedijom činilo jednu pozorišnu kuću - „Savremeno pozorište“, da bi decembra 1975. ponovo postalo Beogradsko dramsko.\nSredinom pedesetih i početkom šezdesetih godina 20. veka Beogradsko dramsko pozorište (BDP) je imalo svoj „zlatni“ period, a najviše zahvaljujući izuzetno uspešnim izvođenjima dela savremenih američkih dramskih pisaca i plejadi vrsnih glumaca, reditelja, scenografa, kostimografa... koji su svojim talentom proslavili scenu na Crvenom krstu.\nBeogradsko dramsko pozorište (BDP) danas radi sa stalnim umetničkim ansamblom i nastavlja tradiciju stvorenu izvođenjem klasične i avangardne dramske literature, čime je stvorio i održao svoj prepoznatljiv stil i umetnički izraz. U proleće 2003. završena je temeljna rekonstrukcija pozorišne zgrade, na nivou visokih evropskih standarda.


Тривунац: Србија кључна локација за инвестирање у Европи\t| Ministarstvo privrede Republike Srbije\nDržavni sekretar Milun Trivunac pozvao je danas investitore u Sjanmenu u Kini, da se bliže upoznaju sa potencijalima koje Srbija pruža navodeći da je naša zemlja postala ključna lokacija za investiranje u Evropi.\n„Srbija je ubrzanim tempom u poslednjih nekoliko godina sprovela značajne reforme, što je doprinelo stvaranju atraktivnog privrednog ambijenta“, rekao je Trivunac na konferenciji uoči otvaranja 22. Kineskog međunarodnog sajma investicija i trgovine i Investicionog kongresa u okviru inicijative „Pojas i put“.\nOn je podsetio da je za Srbiju prošla godina bila rekordna po prilivu direktnih stranih investicija, sa ukupnim prilivom od oko 3,5 milijardi evra, a što je više nego što su ostvarile sve zemlje Zapadnog Balkana zajedno. Prema njegovim rečima, dobar trend se nastavlja, a već u prvoj polovini ove godine, priliv je iznosio oko dve milijarde evra.\n„Uveren sam da će kineske kompanije koje već posluju u Srbiji, a koje učestvuju na ovom sajmu, poput Ziđina, Hbisa, Linglonga, CRBC, svojim kineskim partnerima preneti dobra iskustva iz Srbije“, rekao je Trivunac, koji će u narednim danima održati niz sastanaka sa kineskim investitorima i zvaničnicima.\nKineski međunarodni sajam investicija i trgovine, CIFIT 2019, održava se od 8. do 11. septembra, a reč je o najvećem investicionom i trgovinskom sajmu u Kini i jednom od najvećih na svetu. Koliki je značaj ovog sajma za Srbiju, najbolje govori prošlogodišnja statistika, kada je bilo više od 120.000 posetilaca i 8.000 učesnika. Državno privredna delegacija naše zemlje broji više od 120 članova, od čega više od 20 kompanija.\nPočetna»Vesti»Trivunac: Srbija ključna lokacija za investiranje u Evropi


EU: Sutra odluka o datumu Srbiji - B92\nEvropska unija 256\nEU: Sutra odluka o datumu Srbiji\nBrisel/Beograd -- Šefovi diplomatija zemalja EU još lome koplja zbog toga da li æe Srbiji odrediti datum za poèetak pregovora o èlanstvu. Odluka bi trebalo da bude doneta sutra.\nIzvor: B92, Beta, Tanjug ponedeljak, 10.12.2012. | 12:47 -> 17:47\nÈlanice EU podeljene u tome treba li Srbiji uopšte odrediti datum poèetka pregovora, pa i uslovni datum. Uoèi sastanka u Briselu, u danu otvaranja "integrisanih prelaza" na Merdaru i Jarinju, izvor blizak kiparskom predsedavanju Evropskim savetom tvrdi da su se èlanice EU podelile po pitanju da li bi Srbiji uopšte trebalo odrediti datum poèetka pregovora.\nMinistri spoljnih poslova EU sutra po podne, drugog dana zasedanja u Briselu odluèiæe kad æe odrediti datum poèetka pregovora o èlanstvu sa Srbijom, jer se neke èlanice EU i dalje protive da se to uèini u junu iduæe godine.\nU predlogu zakljuèaka, koje je prenose agencije Tanjug i Beta, piše da postoje izgledi da pregovori sa Srbijom o pridruživanju budu otvoreni u junu, pošto prethodno Savet EU na proleæe 2013. proceni napredak u politièkom dijalogu na visokom nivou izmeðu Prištine i Beograda s ciljem da u junu 2013. donesu odluku o pokretanju pregovora o èlanstvu" sa Srbijom.\nNemaèka, Holandija, a delom i Velika Britanija smatraju da još treba videti hoæe li Beograd u dogledno vreme do kraja ispuniti sve uslove, a pre svega srediti odnose s Prištinom, a velika veæina èlanica EU je za to da se "uvaže napori i napredak" koji su srpske vlasti ostvarile u sreðivanju odnosa s Prištinom.\nAgencije prenose da æe veèeras ili sutra pre podne biti obavljene dodatne konsultacije o zakljuècima zasedanja, buduæi da u nacrtu ovog dokumenta ministri navode da u martu treba da razmotre da u junu odrede datum pregovora sa Srbijom.\n"U ovom dokumentu se navodi i da dotad treba da se ustanovi da vlasti u Beogradu "na zadovoljavajuæi naèin" ispunjavaju uslove o sreðivanju odnosa s Prištinom i da su ostvarile napredak u reformama, o èemu izveštaj treba da podnese Evropska komisija.\nVisoka predstavnica EU Ketrin Ešton na popodnevnom zasedanju podnosi izveštaj šefovima diplomatija Unije o dijalogu Beograda i Prištine, a veèeras æe novinare obavestiti o tome šta je reèeno na tom delu zasedanja, rekla je za agenciju Beta Maja Kocijanèiè, portparolka Ketrin Ešton.\nVisoka predstavnica EU æe sutra po podne uèestvovati u raspravi šefova diplomatija Unije o konaènoj verziji zakljuèaka i o tome hoæe li biti pomenut datum za Srbiju.\nPošto je odluka o datumu za Srbiju u zakljuècima povezana i s eventualnim davanjem perspektive Kosovu za pregovora o Sporazumu o stabilizaciji i pridruživanju s EU, potrebno je i da za to da pristanak pet èlanica EU koje ne priznaju samoproglašenu nezavisnost Prištine i koje smatraju da je to teško prihvatljivo.\nDruge èlanice EU misle da je i Prištini potrebno dati podstrek zbog napretka u dijalogu s Beogradom.\nAko bi se dogodilo da se ministri EU ne dogovore o Srbiji i Kosovu, o tome bi morali raspravljati i odluèiti šefovi država ili vlada Unije, koji se sastaju u èetvrtak i petak u Briselu, ali u Savetu ministara EU naglašavaju da postoji snažna želja da se to ipak usaglasi sutra, jer lideri EU imaju veoma teške razgovore o ekonomsko-finansijskom preureðenju Unije.\nMeðutim, kako je za Tanjug objasnio neimenovani diplomata, neke zemlje se oštro protive pominjanju bilo kakvog roka, pa i uslovnog, za odreðivanje datuma pregovora.\n"Ni posle tri sastanka na nivou ambasadora tokom prošle nedelje nismo postigli saglasnost o predlogu zakljuèaka u vezi sa Srbijom i Kosovom", rekao je evropski diplomata na današnjem brifingu.\nIako nije reèeno koje se zemlje protive nacrtu zakljuèaka, Tanjug saznaje da su protiv pominjanja datuma za pregovore Srbiji Nemaèka, Velika Britanija i Holandija, koje smatraju da još nije postignut dovoljan napredak u primeni dijaloga Beograda i Prištine.\nAustrija, Italija i Kipar smatraju da Srbija zaslužuje nagradu zbog ispoljene dobre volje u dijalogu i uspešnog poèetka sprovoðenja sporazuma o integrisanim prelazima (IBM).\n"Osim toga, postoji otpor pojedinih èlanica da se i Kosovu otvori moguænost da u junu 2013. dobije Sporazum o stabilizaciji i pridruživanju (SSP)", poruèeno je iz Brisela.\nDodeljivanju SSP Kosovu protivi se pet èlanica koje nisu priznale nezavisnost pokrajine: Španija, Rumunija, Grèka, Kipar i Slovaèka.\nDiplomata je rekao da æe ministri, koji danas i sutra raspravljaju o pitanjima proširenja, pokušati da naðu kompromisno rešenje.\n"Moramo naæi formulaciju koja æe pružiti Srbiji i Kosovu evropsku perspektivu, a kojom æe sve èlanice biti zadovoljne", rekao je on i dodao da to neæe biti lako, jer su ova pitanja "izrazito politièka".\nDiplomata nije iskljuèio moguænost da se o Srbiji i Kosovu vanredno raspravlja i veèeras, na nivou stalnih predstavnika èlanica, uoèi konaène odluke koju ministri treba da donesu sutra.\nDaèiæ oèekuje pregovore u junu\nPredsednik Vlade Ivica Daèiæ je rekao da oèekuje da æe u junu poèeti pregovori sa Srbijom o èlanstvu u EU. Daèiæ je istakao da se iz predloga zakljuèaka može videti da Srbija nikada nije bila bliža datumu pregovora, a samim tim i EU.\nOn oèekuje da æe predlog zakljuèaka Saveta EU predvideti da u martu bude doneta odluka kako bi u junu bili zapoèeli pregovori o èlanstvu Srbije u EU.\nPremijer je novinarima u Vladi Srbije rekao da se u Briselu danas razgovara o napretku Srbije na nivou ministara spoljnih poslova i da oèekuje da æe biti jasno naglašeno kakvi su stavovi o tome kakva je situacija danas u Srbiji.\nOn je rekao da je svemu tome doprinelo i sprovoðenje potpisanog sporazuma o integrisanom upravljanju administrativnim prelazima.\n"Da to nismo uradili, govorili bismo o 2014. ili o 2015. godini. Ne kažem da ne može drugaèije, samo treba dobro razmisliti pre nego što se preduzmu bilo kakvi koraci", rekao je Daèiæ.\nPremijer je izrazio zadovoljstvo što je danas poèela primena sporazuma na Jarinju i Merdaru i naglasio je da se sprovodi u skladu sa onim što je dogovoreno sa Ketrin Ešton i Hašimom Taèijem i da nema nikakvih promena u odnosu na postojeæe stanje.\nDogovorom o prelazima, kako je Daèiæ rekao, Vlada Srbije je potvrdila kredibilitet i da je svesna odgovornosti i obaveza preuzetih od prethodne vlade.\nKancelarija za evropske integracije saopštava da Akcioni plan predviða aktivnosti za ispunjavanje preporuka koje je Evropska komisija iznela u Godišnjem izveštaju o napretku, objavljenom u oktobru 2012.\ni rokova za sprovoðenje tih preporuka i aktivnosti predviðenih planom.\nsistematizovan pregled preporuka, na osnovu kojih æe oni izveštavati, dodaje se u saopštenju.\nRok primene Akcionog plana obuhvatiæe period do objavljivanja narednog Godišnjeg izveštaja Evropske komisije.\nO ispunjenosti plana Kancelarija za evorpske integracije æe pripremati izveštaje u aprilu, julu i septembru 2013. godine.\nGrubješiæeva se ipak nada konkretnom datumu\nPotpredsednica Vlade za evropske integracije Suzana Grubješiæ izjavila je u Briselu da je i dalje otvoreno pitanje hoæe li Savet ministara usvojiti zakljuèak u kojem se pominje datum za poèetak pregovora o èlanstvu i u EU.\nGrubješiæeva je novinarima u Evropskom savetu rekla da postoje dve verzije nacrta zakljuèaka Saveta ministara EU u vezi sa dodeljivanjem datuma - jedna u kojoj se datum pominje, i druga u kojoj o datumu nema reèi.\nU sedištu Evropskog saveta, gde danas poèinje dvodnevni sastanak ministara spoljnih poslova EU, Grubješiæeva je kazala da i dalje postoji nekoliko zemalja koje zatežu i smatraju da Srbija treba da dobije datum tek kada sve što je vezano za normalizaciju odnosa s Prištinom bude uraðeno.\n"Kljuèno je pitanje da li æe datum biti pomenut ili neæe, odnosno da li æe se reæi da æe Srbija u junu dobiti datum ili ne. Ja se iskreno nadam da æe napori ove vlade biti prepoznati i da æe nam ostaviti otvorena vrata da u junu dobijemo datum za poèetak pregovora", rekla je Grubješiæeva, na poèetku višednevne posete Briselu.\nOna je objasnila da i dalje ne postoji saglasnost povodom zakljuèaka i dodala da kod sebe ima obe verzije tih zakljuèaka.\nGrubješiæeva, meðutim, nije želela da navodi o kojim zemljama je reè, ali je ponovila da je Vlada Srbije ispunila sve što je obeæala.\n"Jutros je proradio i administrativni prelaz Jarinje, znaèi sve što smo obeæali - mi smo ispunili i nije bilo jedne prièe u Briselu, a druge u Beogradu. Ono što je vlada obeæala ona je i ispunila i tako æe biti i ubuduæe", rekla je Grubješiæeva.\n"Moramo bolje da se prezentujemo, moramo više da objašnjavamo da vide da imaju posla sa ozbiljnim politièarima u Srbiji, koji drže datu reè", istakla je Grubješiæeva.\nPotpredsednica vlade danas je u Briselu imala bilateralne susrete s ministrima spoljnih poslova Poljske i Italije, a narednih dana æe se sastati i sa šefovima spoljnih poslova drugih evropskih zemalja, prisustvovaæe sastanku Evropske narodne stranke EPP i saèekaæe konaènu odluku Evropskog saveta o dodeljivanju datuma za poèetak pregovora Srbiji.


Grad Novi Pazar apeluje - Tijesne su nam ulice oko stadiona, dođite pješice\nNaslovnica Sjeverni Sandžak Novi Pazar Grad Novi Pazar apeluje – Tijesne su nam ulice oko stadiona, dođite...\nGrad Novi Pazar apeluje – Tijesne su nam ulice oko stadiona, dođite pješice\nU subotu i nedelju, u vreme održavanja Balkanskog prvenstva u atletici, veoma je važno da ne dođe do zagušenja saobraćaja ulicama koje vode prema Atletskom stadionu. Autobusi sa takmičarima iz hotela u gradu i sa Kopaonika treba da stignu na vreme i bez nepotrebnog zadržavanja. O tome će brinuti Saobraćajna policija, ali mogu da pomognu i građani.\nI danas je ovim uličicama bilo veoma teško da se prođe. Parkirana vozila, mašine i kamioni sa stadiona, koji je još uvek veliko gradilište. Organizatori pomalo strepe kako će biti u subotu i nedelju. Nadaju se da meštani neće ostavljati parkirana vozila na ulici i da gledaoci neće krenuti prema stadionu svojim automobilima. Zašto je ovo važno? Svi takmičari, njih oko 650, sa kompletnim ekipama smešteni su u hotelima u gradu i na Kopaoniku pa će autobusima biti prebačeni na stadion. Ako želimo da pošaljemo lepu sliku o našem gradu i pokažemo se kao dobri domaćini, omogućićemo prolaz ovim sportistima do njihovih borilišta. Naravno, o tome će brinuti i Saobraćajna policija, ali treba pomoći i njima.\nZato organizatori ovog atletskog bakanskog spektakla u NovomPazaru pozivaju sve ljubitelje sporta da u subotu i nedelju ostave automobile i prošetaju do atletskog stadiona. Stanovnici ulica od raskrsnice kod Medicinskog centra do stadiona ne bi trebali tih dana da parkiraju automobile na trotoarima.


Godišnjica ARBiH obilježena u Zenici (FOTO)\n13. Aprila 2018.\t0\nOružane snage su u proteklom periodu odlučno pokazale i dokazale da su ključan i nezamjenjiv partner građanima i civilnim strukturama Bosne i Hercegovine, poručio je predsjedavajući Predsjedništva Bosne i Hercegovine Bakir Izetbegović na obilježavanju 26. godišnjice formiranja Armije Republike Bosne i Hercegovine i 13. godišnjice formiranja Drugog pješadijskog rendžerskog puka Oružanih snaga Bosna i Hercegovine u Zenici.\n“Ta Armija iznikla je iz naroda i ličila je na svoj narod. Vojska koju su činili obični bosanski ljudi, patriote svih naroda i svih vjera, bila je odraz i potvrda volje dvije trećine građana naše domovine koji su na referendumu o nezavisnosti potvrdili opredijeljenost za reafirmaciju nezavisnosti Bosne i Hercegovine. Bila je to jedina legalna vojna sila na teritoriji Republike Bosne i Hercegovine. Iako joj u vrijeme formiranja većina svjetskih političara i vojnih analitičara nije davala nikakve šanse za uspjeh, ta vojna formacija kasnije je planetarno postala prepoznata kao – čudo bosanskog otpora”, rekao je Izetbegović u Zenici.\nMeđutim, nastavio je, treba jasno reći da se to čudo bosanskog otpora nije dogodilo samo od sebe nego da su “to čudo napravili naši hrabri vojnici i oficiri na frontovima, ali i politika predvođena Predsjedništvom Republike Bosne i Hercegovine, zasnovana na pravednim ciljevima i univerzalnim civilizacijskim vrijednostima, oplemenjena i ojačana bosanskom duhovnošću”.\n“Iza tog historijskog podviga stajala je i dobra logistička organizacija, ljudi koji su naoružavali, hranili i oblačili vojnike, čija uloga u odbrani se počesto zaboravlja ili podcjenjuje”, rekao je Izetbegović.\n“Zbog svega ovoga vi, pripadnici Drugog pješadijskog rendžerskog puka Oružanih snaga Bosne i Hercegovine, morate biti ponosni što baštinite tradiciju takve Armije. Isto tako ponosni trebaju biti i svi nekadašnji pripadnici Armije Republike Bosne i Hercegovine, i svi oni kojima je ova zemlja u srcu”, rekao je Izetbegović u obraćanju u Zenici.\n“Naša opredijeljenost i vizija je multietnička, demokratska i prosperitetna Bosna i Hercegovina, domovina ravnopravnih naroda i građana. Najbolji put za ostvarivanje te vizije i ideala za koje smo se borili i borimo, jeste puna integracija naše zemlje u Evropsku uniju i NATO savez”, poručio je predsjedavajući Predsjedništva BiH.\n“Istina, sve to ide sporo, jer je u ovakvom ustavno-pravnom uređenju, sa četiri ili pet partnera u vlasti od koji svaki može zakočiti procese, potrebno mnogo strpljenja i vremena da se dođe do kompromisa. Ali, unatoč svemu, Bosna i Hercegovina se kreće prema članstvu u Evropskoj uniji. Nova strategija EU za Zapadni Balkan daje nam novu priliku da taj proces ubrzamo, da sustignemo naše susjede i do 2025. godine ostvarimo punopravno članstvo u EU. Za to će nam biti potrebno više zajedničkog rada, a manje sebičnog politikantstva”, naglasio je Izetbegović.\n“Nažalost, i dalje ima onih koji drsko atakuju na suverenitet i teritorijalni integritet ove zemlje – dovode u pitanje njenu održivost, prijete podjelama, podrivaju njene institucije i njen međunarodni subjektivitet, pokušavaju da ponište napredak koji smo zajedničkim naporima mukotrpno postigli. Odgovor takvima su dodatni napori koje ćemo uložiti da završimo posao koji smo započeli”, pojasnio je Izetbegović.\n“Nastavićemo da čuvamo mir i stabilnost, nastavićemo naš evropski put i ubrzano uvoditi evropske standarde u svim segmentima društva i istrajavati u prepoznatljivim civilizacijskim vrijednostima Bosne i Hercegovine. Oni koji pokušavaju kreirati haos i beznađe neće nas obeshrabriti. Uvjeren sam da će te snage biti poražene i da će u vremenima koja su pred nama nastaviti jačati snage koje vole ovu zemlju, koje rade za njen napredak i koje je žele vidjeti u zajednici evropskih demokratskih država, prosperitetnu i sigurnu”, rekao je Izetbegović.\nPrevious Vanjskotrgovinska komora Bosne i Hercegovine danas otvara predstavništvo u Istanbulu\nNext Uskoro predstavljanje novog izdanja Pravopisa bosanskoga jezika